Ишқий муносабатларга соя солувчи 5 хато - 15 Сентября 2016 - BEPUL MP3 KO'CHIRISH, VIDEO KLIP, FOTO SURATLAR, YANGI\nСреда, 2018-03-21, 8:29 PM\nГлавная » 2016 » Сентябрь » 15 » Ишқий муносабатларга соя солувчи 5 хато\nБир қарашда бахти тўкис оиланинг бекасисиз. Турмуш ўртоғингиз, бир-биридан ақлли, одобли фарзандларингиз, сизни тилидан бол томиб мақтайдиган қайнонангиз, иш, оила ва фарзандларига бирдек улгурадиган уддабурон аёл — сизга барчанинг ҳаваси келади. Бироқ ҳаммма ўзидан ўтганини ўзи билади-да... Яхшиямки ётоқхонанинг эшиги, тилни тўсиб турувчи тишлар бор. Акс ҳолда, жуфтингиз билан ўртангиздаги сўна бошлаган муҳаббат олови асл бахтингизга соя ташлаётганини бошқалар ҳам билган бўлишармиди?! Қаерда хато қилдим деб ўйлашингиздан фойда йўқ, яхшиси, вазиятни тузатиш йўлларини ахтаринг. Олий тоифали шифокор, руҳшунос Алишер ТЎРАЕВ бу борада сизга ўз маслаҳатларини бериб ўтади.\n1. Рўзғорга ўралашиб қолманг!\nУй тозалаш, кир ювиш, дазмоллаш, пол ва чанг артиш, идиш-товоқлар-у бозор – ўчар таги кўринмас ғорнинг ишлар ҳеч қачон тугамайди, кам – кўсти ёпилмайди. Шундай экан, улар учун асосий куч ва эътиборингизни сарфлашингиз тўғрими? Ҳар куни артадиган ўша полингиз сизга меҳр берармиди? Ёки бугун эмас, эратага дазмол қилинадиган кийимларингиз эрингиз билан муносабатларингизни тузатадими? Тозалик ва озодалик муҳим, буни инкор этолмаймиз. Эркак хонанинг чанги артилганига 2 кун бўлганини билмаслиги мумкин, лекин сизнинг эътиборингиз камайганини дарҳол сезади.\n2. Телевизор ва телефондан узоқроқ бўлинг!\nСериал, телефон ёки компьютер ўйинларини бироз четга суриб қўйинг. Уларга вақтингиз сероб-у, жуфтингиз учун йўқми?! Турмуш ўртоғингиз билан ўртангизда ғов бўлаётган барча нарсаларни енгиб ўтинг. Агар турмуш ўртоғингиз сиз каби осонгина телефонидаги ўйинидан воз кечолмаса, ўша ўйинни у билан бирга ўйнаш орқали умумий мавзу топишингиз мумкин. Вақтни оқар сувга тенглаштирамиз-у, лекин ундан тўғри фойдаланишни билмаслигимиз ачинарли. Тунни телефонни қўлга олиб эмас, бир-бирингизни қучоғингизда ўтказинг!\n3. Иш ва чарчоқ...\nИш билан оилани бир-бирига аралаштирманг. Ишхонада асабийлашган бўлсангиз ёки чарчоқдан йиқилиб тушай деб турсангиз ҳам жуфти ҳалолингизга икки оғиз ширин сўз айтишга ўзингизда куч топинг. Чарчоқни енгиш учун эса контраст душ ёки эфир мойлари қўшилган ванна қабул қилинг. Балки турмуш ўртоғингизни ҳам чақирарсиз...\n4. Ўзингизга ишонинг!\nУнутманг: у сизга уйланган! Сиз фарзандларининг онаси, қўрғонининг бекасисиз! Демак, ҳаётидаги энг муҳим аҳамиятга эга аёл ҳам сиз бўласиз! У фақатгина сизни дейди, бунга ишонинг. Атрфодаги шунча қизлар орасидан у сизни ягонаси деб билган. Эркак киши бир сўзли бўлади, сиз унинг танловисиз! Бунинг учун эрингизни ҳам, ўзингизни ҳам ҳурмат қилинг. Камчиликларимни билмайди деб ўйламанг, эрингиз сизни улар билан бирга севади. Сиз ўзингизни борингизча қабул қилинг, тамом. Бор гўзаллигингиз ва жозибангизни ишга солинг! Эрингизни қайтадан ром этинг...\n5. Янгиликлардан чўчиманг!\nЖуфтингиз сизга ётоқхонада бирор бир янгиликни синаб кўриш таклифи билан чиқса, рад этишга шошилманг. Биринчидан, бу ишларни қилишга рози бўладиган бошқа биров топилиб қолиши мумкин. Иккинчидан, бир хилликдан ўзингиз ҳам зерикмадингизми? Айнан янгиликлар сизга янги туйғулар эшигини очиши мумкин.\nКатегория: Foydali maslahatlar / Полезны советы | Просмотров: 603 | | Теги: #habarlar, #uznews, #новости, #newsuz, #Yangiliklar, #ahborot, #Yangilik, #news, #xabarlar | Рейтинг: 0.0/0


Халқаро янгиликлар, 02 декабр 2015\nАҚШ ва Россия президентлари Парижда Сурия ва Украинадаги вазият ҳақида сўзлашиб олди\nАҚШ президенти Барак Обама (ў) ва Россия президенти Владимир Путин (ч), Париж, 2015 йил 30 ноябри.\nИқлим ўзгаришига бағишланган Париж саммити доирасида АҚШ президенти Барак Обама ва Россия президенти Владимир Путиннинг қисқа муддатли учрашуви бўлиб ўтди.\nЯрим соат давом этган музокаралар ёпиқ эшиклар ортида, журналистлар иштирокисиз ўтказилди. Обама ва Путиннинг бу учрашуви олдиндан режаланмаганлиги айтилмоқда.\nДушанба оқшомида очиқланган маълумотларга кўра, учрашувда икки давлат президентлари Донбассда ўт очишни тўхтатиш бўйича шартноманинг бажарилиши ҳамда Суриядаги вазиятни муҳокама қилганлар. Айни пайтда Обама Сурия президенти Башар Ассад ўтиш даврида ўз лавозимини тарк этиши лозимлигини таъкидлаган.\nАҚШ президенти Россиянинг Су-24 учоғи турк ҳарбий-ҳаво кучлари томонидан уриб туширилгани ва рус учувчисининг ҳалок бўлгани юзасидан таассуф изҳор қилган. Шу билан бирга, Обама Путинни Туркия билан алоқаларда тарангликни юмшатишга чақирган.\nАҚШ ва Россия президентлари сўнгги бор Туркиянинг Анталия шаҳрида бўлиб ўтган “G20” саммити доирасида учрашгандилар. Бу учрашувлар ҳам Париждаги каби норасмий характерга эга бўлган.\nОбама ва Путиннинг тўлақонли музокаралари сентябрь ойи охирида БМТ Бош Ассамблеяси сессияси доирасида Нью-Йоркда бўлиб ўтганди.\nСурияда рус самолётлари зарбасидан тинч аҳоли вакиллари ҳалок бўлди\nСуриядаги рус ҳарбий учоғи.\nСуриянинг Идлиб шаҳридаги бозор Россия ҳарбий самолётлари томонидан бомбардимон қилиниши оқибатида ўнлаб тинч аҳоли вакиллари ҳалок бўлди. Бу ҳақда 29 ноябрь куни Сурия инсон ҳуқуқлари мониторинг марказига таянган ҳолда Al Jazeera телеканали хабар тарқатди.\nИдлибдаги Ariha al Youm телеканали эса рус самолётлари кассетали бомбаларни ташлагани ҳақида маълумот берди. Ҳозирча бошқа ахборот манбалари бу воқеа юзасидан хабар тарқатгани йўқ.\nAl Jazeera телеканалига кўра, Россия самолётлари Ал Қоиданинг Суриядаги бўлими ҳисобланадиган “Ан Нусра жабҳаси” томонидан назорат қилинаётган ҳудудларга бомба ташлаган.\nКинорежиссёр Эльдар Рязанов вафот этди\nРоссиялик машҳур кинорежиссёр Эльдар Рязанов душанбага ўтар кечаси 88 ёшида Москвада вафот этди. Яқинларининг билдиришича, Рязановнинг вафотига юрак хуружи сабаб бўлган.\nРязанов сўнгги бир йил давомида юрак хасталиги билан бир неча марта касалхонага ётқизилди. Саломатлиги билан боғлиқ муаммолар унинг 21 ноябрь куни яна госпитализация қилинган эди.\n1927 йилда Самарада туғилган Эльдар Рязанов 30дан ортиқ машҳур кинофильм муаллифидир.\nРазянов суратга олган “Карнавал кечаси”, “Автомобилдан эҳтиёт бўлинг”, “Тақдир ҳазили ёки қушдай енгил бўлинг”, “Ишдаги ишқ”, “Икки киши учун вокзал”, "Гараж" ва бошқа фильмалар ўзбек кинотомашабинига яхши таниш.\nПарижда намойишга чиққанлардан 200 нафари қўлга олинди\n29 ноябрь куни Амстердамда иқлим ўзгаришига оид анжуман олдидан ўтказилган митинг.\nФранция пойтахти Парижда кеча Иқлим ўзгариши муаммоларига бағишланган халқаро конференция ўтказилишига қарши намойишга чиққанларнинг полиция билан тўқнашуви оқибатида 200 норози қўлга олинди.\nТўқнашувлар бир неча ўн намойишчи полициячиларга қарата шиша идишларни отганидан сўнг бошланиб кетди. Полиция норозиларни тарқатиш учун шовқинли гранаталар ва кўздан ёш оқизувчи газ қўллади.\nПарижда жорий этилган фавқулодда ҳолат тартибига кўра намойишлар ва йиғилишлар ўтказиш тақиқланган. Шунинг учун намойишда қатнашишни истаган, аммо қатнаша олмаган минглаб одамлар ўз оёқ киймларини Республика майдонига қўйиб кетган. Хабарларга қараганда, пойабзаллар сони 20 минг жуфтдан кўпроқ бўлган.\nПарижда 30 ноябрдан 11 декабргача БМТнинг иқлим ўзгаришига оид саммити ўтказилади. Анжуманда 147 давлат вакили иштирок этади.\nСаммит арафасида Австралиянинг Сидней шаҳрида 45 минг одам намойиш ўтказди. Бундай намойшлар Лондон, Мадрид, Берлин, Сан-Паулу, Мехико ва Нью-Йоркда ҳам ўтказилди. Намойишчилар жаҳон лидерларидан иқлим ўзгаришига қарши кескин чора-тадбирлар кўришни талаб қилмоқда.\nДунё лидерлари Парижда иқлим ўзгаришига оид саммитга йиғилмоқда\nИқлим ўзгариши муаммоларига бағишлаб Парижда бўлиб ўтадиган БМТ анжуманига камида 140 давлат раҳбари келмоқда.\nЙиғин душанба куни очилади ва унда иштирокчилар карбон газларини атмосферага чиқаришни қисқартириш бўйича узоқ муддатли битим ишлаб чиқишга ҳаракат қиладилар.\nИқлим ўзгаришига бағишланган анжуман бундан олдин Копенҳагенда бўлиб ўтганди.\nАммо, мазкур анжуман кўзланган келишувга эриша олмади.\nПариж йиғини олдидан 195 мамлакатдан 153таси карбон газларини қисқартиришга ваъда берган.


12-17 ЁШЛИ ФАРЗАНДЛАР ТАРБИЯСИДАГИ ҚИЙИНЧИЛИКЛАР • NeMolchi.uz\nBosh sahifa Jabrlanganlarga maslahat 12-17 ЁШЛИ ФАРЗАНДЛАР ТАРБИЯСИДАГИ ҚИЙИНЧИЛИКЛАР\n12-17 ЁШЛИ ФАРЗАНДЛАР ТАРБИЯСИДАГИ ҚИЙИНЧИЛИКЛАР\nЎсмирлик даври доим кутилмаганда келади. Кечагина индамай айтганингни қиладиган болакай, бирданига ўз сўзига эга бўлиб, қатъийлик билан уни сенга сингдиришни истайди. Афсуски айнан шу воқеалар сабаб кўпчилик оилаларнинг хотиржамлиги йўқолади.\nОта-оналар учун имтиҳон\nҚаршингдаги фарзанд катта инсон ҳам, кичик бола ҳам эмас. Аксарият ота-оналар дарров айбдор излашга тушади. Тарбияда адашдиммикан, қаерда хатога йўл қўдим, болам қайси қадамида адашди, дея. Бу вазиятни худди имтиҳонга ўхшатиш мумкин. Ота-она бу имтиҳондан сокинлик ва қатъийлик билан ўта олса, у яхши баҳо олади. Қолаверса, фарзандининг ишончини қозонади.\nЎсмирлик ёши — бу болаликдан катта ёшга ўтиш даври ҳисобланади. Бу бола дарров улғайиб, мустақил бўлиши керак, дегани эмас. Аммо у секин-аста ўз ҳаракатлари учун жавоб бериши, турли масалаларда онгли қарор қабул қилиши кераклигини англатади. Ўсмирлик чоғида боланинг оиладаги қизиқишлари ташқи олам билан тўқнаша бошлайди. Энди у учун жамият манфаатларини ҳам ҳимоя қилиш керак. Унинг устига жинсий етилиш, гормонал, жисмоний ўзгаришлар рўй беради. Натижада катта қувват манбаи керак бўлади. Ўсмирларнинг ақлий қобилияти бироз пасайиши мумкин. Бу ота-оналарни ҳам ташвишга солади, лекин тез орада ўтиб кетади.\nИсёнкорлик ва мустақиллик\nЎсмирлар катталарнинг буйруғини бажаришни рад этади ва ўз сўзида туриб олади. Бу низолар сари энг содда ва осон йўл: «Айтганимизни қиласан!» — «Йўқ, бундай қилмайман!». Қарабсизки, ҳамкорлик муносабатлари бутунлай издан чиқади. Лекин бола баъзи масалаларда мустақил қарор чиқариб туриши керак. Ота-онанг бошингда кўрсатиб турганидан кейин қандай қилиб эркин бўла оласан? Дарров иш битмайди, ҳатто камчиликлар ҳам бўлади.\nОта-она нима қилиши керак? Ёки қўллаб-қувватлайди ёки айбловчи вазифасини бажаради. Баъзи ота-оналар фарзандига ортиқ даражада эркинлик бериб юборади, шунга яраша боласининг муаммоларини ҳам ўзининг елкасига юклашади.\nЎсмир қайси ёрдамга муҳтож бўлса, ота-она шу кўмакни кўрсатиши керак. Шунда фарзанд улғайиш босқичига ўтаётганда қийналмайди, ота-она эса ўртадаги илиқ муносабатларни сақлаб қолади. Ўсмирлик даврида ота-она – бошлиқ, фарзанд – бўйсинувчи деган роллар ўз аҳамиятини йўқотади. Ўртада дўстона муносабатлар шаклланиши лозим. Шунинг учун ҳаётий қоидаларни бироз ўзгартириш, фарзанд билан тенг мулоқот қилиш керак.\nАвтономия сари йўл\nКелгусида тўлақонли шахс бўлиб етишиш учун ўсмир мустақил қадам ташлашни ўрганиши шарт. Мабодо -ота-она буни тан олмай, фарзандига эркинлик беришни истамаса, ўсмир ўша қобиқда қолиб кетади. Ота-онанинг ўсмирлик автономиясини тан олиши жуда муҳим. Бу йўлда катта тўсиқлар йўқ. Шунчаки кўпроқ мулоқот қилиш, тил топишиш керак. Ўсмирлик ўткинчи жараён, агар ота-она фарзанди билан тўғри муносабатни шакллантира олган бўлса, оилада кейинчалик хотиржамлик, бахтли ҳаёт ҳукмрон бўлади.


ЎзА - Қозоғистонда қайси русумдаги автомобиллар кўп ўғирланмоқда?\n02.01.2018 10:59 Чоп этиш версияси\nҚозоғистонда Японияда ишлаб чиқарилган, асосан Toyota русумли автомобиллар энг кўп ўғирланмоқда. Бу ҳақда «Казинформ» агентлиги Қозоғистон Республикаси Ички ишлар вазирлиги маълумотига таяниб хабар тарқатди.\nҚозоғистон Республикаси Ички ишлар вазирлиги маълумотига кўра, ўғирланган аксарият автомобиллар қўшни давлатлар – Қирғизистон, Россия ва Тожикистонга олиб чиқиб кетилган.\n2017 йилда мамлакатда автомобиль ўғирлаш билан боғлиқ жиноятлар 2016 йилга нисбатан 16 фоизга камайган. Ўтган йилда 650 автомобиль ўғирланган. Энг кўп автомашина Олмаота шаҳрида (260 та) олиб қочилган. Иккинчи ўринни Қарағанда вилояти (78 та), учинчи ўринни Кустанай вилояти (67) банд этган.


– Ҳақиқатан, ҳомиладор аёлларга тиббий хулосага мувофиқ ишлаб чиқариш нормалари, хизмат кўрсатиш нормалари қисқартирилади ёки улар ноқулай ишлаб чиқариш омиллари таъсирини истисно қиладиган енгилроқ ишга ўтказилади. Бунда уларга аввалги ишларидаги ўртача ойлик иш ҳақи сақланади (МК 226-м. 1-қ.).\nБундай ўтказиш иш берувчи учун мажбурий, сабаби қонунчиликда назарда тутилган ҳолатлар рўй бериши муносабати билан амалга оширилади. Кўриб чиқилаётган ҳолда ходима соғлиғининг ҳолати шундай ҳолат ҳисобланади. Яъни иш берувчи тақдим этилган тиббий хулосани бажариши ва ходимани бошқа ишга ўтказиши шарт, агар корхонада бундай иш мавжуд бўлса.\nКорхонада тўғри келадиган иш ёки бўш иш жойи мавжуд бўлмасачи? Бу ҳолда аёлга енгилроқ иш бериш масаласи ҳал этилгунга қадар, у ана шу сабабдан ишга чиқмаган барча иш кунлари учун у ўртача ойлик иш ҳақи сақланган ҳолда ишдан озод этилиши лозим (МК 226-м. 2-қ.). Агар тўғри келадиган иш пайдо бўлмаса, ходима ҳомиладорлик ва туғиш таътилига қадар уйда бўлиш (у касаллик варақаси асосида ҳомиладорликнинг 30-ҳафтасидан берилади) ва бунда иш ҳақи олиш ҳуқуқига эга.\n– Агар тиббий хулосага асосан ҳомиладор учун тўғри келадиган иш, масалан, омборда мавжуд бўлса, бироқ у ўтказишга рози бўлмаса, қандай йўл тутиш лозим? Бу ҳолда ўртача иш ҳақи сақланадими?\n– Бу саволга амалдаги қонунчилик аниқ жавоб бермайди. Бир томондан, ходим учун МКнинг 226-моддасига мувофиқ енгилроқ ишга ўтказишни рад этиш назарда тутилмаган. Бошқа томондан – бошқа мутахассислик, малака, лавозимга оид ишни топшириш фақат унинг розилиги билан мумкин (МК 92, 95-м.). Фақат жамоа шартномаси ёки ходимларнинг вакиллик органи билан келишилган ҳолда белгиланган ишлаб чиқариш зарурияти муносабати билан ходимни унинг розилигисиз вақтинча бошқа ишга ўтказиш мумкин. Ушбу вариантни бизнинг ҳолда қўллаб бўлмайди.\nШу боис, МКнинг 226-моддаси мазмунидан келиб чиқиш зарур, деб ҳисоблайман: ходимни ўртача иш ҳақи сақланган ҳолда ишдан озод этиш мажбурияти иш берувчида фақат корхонада енгилроқ иш мавжуд бўлмаганда ёки бундай иш тақдим этилгунга қадар юзага келади. Агар тўғри келадиган иш мавжуд бўлса ва иш берувчи уни ҳомиладор аёлга таклиф этган бўлса, ҳақ тўланган ҳолда озод этиш учун асослар йўқ.\nШу тариқа, ҳомиладор ходимани янги жойда ишлашга мажбурлаш мумкин эмас. У ўтказишни рад этиши мумкин, бироқ бунда у ўртача иш ҳақи сақланишини талаб қила олмайди. Шу билан бирга ҳомиладорлар меҳнат шартномасининг иш берувчининг ташаббуси билан бекор қилинишидан ҳимояланган (МК 237-м.). Шу боис ҳатто ходима унга таклиф қилинган енгилроқ ишга чиқишни рад этган тақдирда ҳам уни прогуллар учун ишдан бўшатиш мумкин эмас. Бироқ бу иш берувчига табелда «0» қўйиш ва ҳомиладорга иш ҳақи ҳисобламасликка халақит бермайди.\nҲаммаси қонуний бўлиши учун, иш берувчи ходима енгилроқ ишга ўтказилишини рад этганлиги ҳолатини ҳужжат билан қайд этиши зарур. Бунинг учун ходимага тиббий хулосага асосан ўтказиш зарурати тўғрисида, янги лавозим (касб)ни кўрсатган ҳолда, ёзма хабарнома топширинг. Агар ходима хабарнома билан танишиш ва уни олишни рад этса, бир неча нафар гувоҳлар ҳозирлигида уни овоз чиқариб ўқиб беринг, у тўғрисида далолатнома тузинг. Ходимадан ўтказишни ёзма равишда рад этишини ёзиб беришини сўранг, бунга рози бўлмаган тақдирда эса, яна далолатнома тузинг. Далолатномада ходима унга тиббий хулосада тавсия қилинган таклиф қилинган енгилроқ ишни рад этганлигини кўрсатинг.\nБошқа томондан, иш берувчи, албатта, ҳомиладор ходиманинг истагини ҳисобга олиши – ҳатто у енгилроқ ишга ўтказишни рад этган тақдирда ўртача иш ҳақи сақланган ҳолда уни ишдан озод қилиши мумкин, агар бунга корхонанинг молиявий ҳолати имкон берса.


Арсен Венгер: «Арсенал»га янги ҳужумчи керак эмас»\n14:46 / 14.08.2016\n«Арсенал» бош мураббийи Арсен Венгер трансферларни шунчаки таркибни тўлдириш ниятида амалга оширмаслигини айтди. У клубга янги футболчилар етишмаётгани борасидаги танқидларга жавоб қайтарган.\n«Таркига доимий равишда янги футболчиларни жалб қилиш билангина ғалабаларга эришиб бўлмайди. Ғалаба қачон келади? Қачонки жамоа сифатли ўйин кўрсатса. Биз шу масала устида шуғулланишимиз керак.\nШу билан бирга замонавий футболда бундан қутилиб бўлмайди, доимо янги футболчиларни талаб қилишади. Талабларини бажарсангу, соврин юта олмасанг, сен қураётган барча ишни барбод қила бошлашайди. Ахир ғалаба учун йўл бундай бўлмайди.\nБизга яна бир марказий ҳужумчи керакми? Ахир бизда Санчес бор. Яна Уолкотт ҳам», – дея Венгернинг сўзларини келтирган The Guardian.\nҚайд этиш керакки, лондонликлар жамоаси ёзги трансферлар арафасида Вардини сотиб олишга яқин келганди, лекин футболчи «Лестер»ни тарк этишни истамади. «Арсенал» шунингдек, Ҳигуаин ва Ляказетт учун уринишлар бесамар бўлди.


Пуйоль жаҳондаги энг яхши ҳимоячи ким эканлигини айтди\n26 март, 2019, 22:51 713\nТеглар:Барселона | Жерар Пике\n"Барселона" собиқ сардори Карлес Пуйоль собиқ жамоадоши Жерар Пике борасидаги фикрларини билдириб ўтди.\n"Пике жаҳондаги энг яхши ҳимоячи саналади. Ҳаттоки у мендан кучлироқ. Жерар "Барселона"да етакчи футболчилардан бири саналади. У феноменал ва жуда ҳам яхши дўст", - деб Пуйолнинг сўзларини келтириб ўтди Marca нашри.\nМаълумот учун, 32 ёшли Пике "Барселона" академияси тарбияланучиси саналади ва 2004 йилда 5,25 млн евро эвазига "Манчестер Юнайтед"га кўчиб ўтади. 2008 эса Каталнияга қайтади. У жорий йилги мавсумда Ла Лигада 28 та баҳсда майдонга тушди ва 4 та гол киритиб, 2 та голли узатмани амалга оширди.\nЖерар Пике: "Барселона" кубок финалида ғалаба қозониши шарт эди\n"Барселона”нинг бу йилги қаҳрамони ким? (Эркинжон Ғайбуллаев блоги)\nПике: Гризманн – ажойиб футболчи, лекин...


Ҳижрий 1443 йилнинг муборак рамазон ҳилолини кузатиш натижаси - | Hizb-Uzbekiston.info\nHome›МАТБУОТ БАЁНОТИ›Ҳижрий 1443 йилнинг муборак рамазон ҳилолини кузатиш натижаси\nБисмиллаҳир Роҳманир Роҳим. Қуръонни нозил қилиб, биз учун Ислом динини танлаган оламлар Парвардигори Аллоҳга ҳамду санолар бўлсин. Исломий Умматни бино этган бутун башарият саййиди саййидимиз Муҳаммадга, у кишининг аҳли оиласи ва асҳобларига салоту саломлар ёғилсин.\nБугун 2022 йил 1 апрел, жумадан шанбага ўтар кечада муборак рамазон ҳилоли кузатилгандан кейин ҳилолни шаръий кўриш билан кўрилгани айрим исломий юртларда ўз исботини топди. Шунга кўра, эртага шанба куни бу йилги муборак рамазон ойининг биринчи куни ҳисобланади.\nШу муносабат билан мен Ҳизб ут-Таҳрир марказий матбуот бўлими раиси ва матбуот бўлими ходимлари томонидан ушбу муборак ой муносабати билан йўлланган табрикни Ҳизб ут-Таҳрир амири улуғ олим Ато ибн Халил Абу Роштага етказар эканман, Аллоҳдан амиримизга ёрдам беришини, у кишининг қўллари билан барчамизга нусрат ва ғолибликни ато этишини сўраб қоламиз.\nБу йилги Рамазон – Ғарб бир аср давомида мусулмонларнинг шахсий ҳаётига қаратиб келган маънавий ҳужумини тўғридан-тўғри жисмоний ҳужумга айлантирган бир пайтда кириб келмоқда. Маълумки, «Терроризмга қарши кураш» кампанияси Ислом Умматида таслим бўлиш руҳини пайдо қила олмади. Араб баҳори қўзғолонлари эса, Ғарб ҳукмдорларига жуда оғир зарба бериб, уларнинг малайларини ағдариб ташлади, ҳатто Ғарб назоратини юртларимиздан узоқлаштиришга ҳам бир бахя қолганди. Уларнинг энг каттаси Обаманинг бу қўзғолонлар унинг сочларини оқартириб юборгани тўғрисидаги гаплари барчамизга маълум. Мана шу зарбалардан сўнг, Ғарб Ислом ва мусулмонларнинг табиати мустамлакачиликка қарши қўзғолонларни янада кучайтиришини, то мусулмонлар ўз ҳокимиятини тикламагунларигача қўзғолонлар давом этишини англаб етди.\nБироқ Россияга босим ўтказиб, Хитойни қамал қилиш масаласи Ғарб, хусусан Америка манфаатлари учун долзарб масалага айланди. Бу ҳолат Ғарбнинг ҳарбий ва логистика кучларининг катта қисмини мусулмон юртларидан олиб чиқиб кетишга олиб келди. Аммо Ғарб ўзига ва малайларига қарши Ислом Уммати қайта қўзғалмаслиги учун унинг нафас ростлаб олишини хоҳламайди. Шу боис, бутун дунё бўйлаб мусулмонларни ўз шахсий ҳаётлари билан ўралашиб, ўзаро овора қилиб қўйиш учун бир қанча чораларни кўрмоқда. Қайтиб келгунига қадар ўрнини тўлдириб туриши учун барча малай ва воситаларини шу мақсадда сафарбар қилди. У мусулмон юртларидаги ҳукмдорлар билан яҳудий вужуди ўртасида муносабатлар нормаллашувини кучайтириб, Кўрфаз давлатларига катта сондаги яҳудийларни киритмоқда. Икки ҳарам юртида эса, диндорликка зарба берилди, яъни уламолар қамоққа олиниб, амри маъруф ҳайъати Мадинаи Мунаввара ва Маккаи Мукаррамани фаҳш ва мункар ишлар билан қуршаб олаётган «кўнгилочар жойлар»ни бошқарувчи ҳайъатга алмаштирилди. Иорданияга келсак, у ерда ўқув программаларидан Қуръон оятлари олиб ташланди. Мисрдаги ўқув программаларида ҳам айни шу иш амалга оширилмоқда. Улар Суриянинг озод этилган ҳудудларидаги таълим программаларига ҳам бурун суқишмоқда. Сауд оиласи ҳукмдорлари яҳудийларни айблаб келган оятларни таълим программасидан олиб ташлади. Миср ҳукмдори эса, фиръавнларнинг мумиёланган жасадлари намойиш қилинадиган халқаро тадбирлар орқали фиръавнликни жонлантирмоқда. Америка Ҳиндистон ярим оролидаги мусулмонларни қувғин қилиш учун Исломга адовати бўлган ҳиндлар тизгинини бўш қўйиб юборди. Улар Кашмирни босиб олиб, Ассамдан мусулмонларни қувғин қилишди, катта сондаги ҳинд мусулмонларини фуқароликдан маҳрум этишди. Шунингдек, адлия ва қонун кучи билан муслималарнинг рўмол ўрашларини тақиқлашга киришишди. Худди шундай, Европада ҳам Франция мусулмон диаспорага ҳужум қилиб, масжидларни ёпди ва мусулмонларнинг ўз фарзандларини уйда қандай тарбиялашларига аралашиш учун қонунлар чиқара бошлади. Швеция бошчилигидаги Скандинавия давлатларига келсак, у ерда мусулмон оилаларга ҳужумни кучайтиришди. Ҳар хил баҳоналар билан оилалардан болалари тортиб олинди. Бу ҳолат мусулмон мамлакатларда, айниқса, муборак Фаластин заминида мусулмон оилани парчалашга қаратилган SEDAW конвенцияси бандларини фаоллаштириш жараёни бошланиши билан бир вақтга тўғри келди. SEDAW конвенцияси бандларига кўра, отанинг ўз оиласи устидан васийлиги жиноят ҳисобланади ва бу билан оила ҳамда оила бошлиғи номуссиз бузуқилар раҳм-шафқати остида қолади. Сўнгги ҳафталарда мусулмонлар ерини босиб олиб, ор-номусларини оёқ-ости қилган қотилнинг кутиб олинганини ҳам унутганимиз йўқ. Туркияда яҳудий вужуди раҳбарининг тантана билан кутиб олиниши ва Араб Амирлигида Башар Асадга кўрсатилган дўстона муносабат бутун Ислом Уммати ярасига туз сепгандек бўлди.\nМусулмонлар ҳукмдорлари Кофир Ғарбга юрт дарвозаларини Ислом юртларида хоҳлагандек бузғунчилик қилиши учун ланг очиб беришмаганда эди, Ғарб бундай ҳужумларни амалга ошира олмаган бўлар эди. Мусулмонларни бирлаштирадиган ҳамда уларни душманлари устидан ҳукмрон қилиб, кофирларга шайтон васвасасини унуттириб қўядиган халифа бўлмас экан, Ислом Умматининг шахсий ҳаёти оёқ-ости қилиниши асло тўхтамайди. Ғарб иккита муҳим масалани тушунганлиги учун ушбу чораларни кўришга киришди. Биринчиси, Ислом Уммати ҳамон ўзининг ҳозирги аҳволини ўнглаш учун қўзғалмоқда ҳамда ҳокимиятини қайта тиклаш ва ўз юртларидан Ғарб нуфузини чиқариб ташлашни истамоқда. Иккинчиси, Россия ва Хитой масаласи Ғарбни мусулмон юртларидан чалғитмоқда. Шу боис, Ғарб бу вазифани малай ҳукмдорларга топширди. Шу сабабдан, Ғарб малайлари, уларнинг хиёнати ва Ғарб таъсиридан халос бўлиш учун ҳамда ўз юртларини қайтариб олиш учун Уммат олдида қулай фурсат юзага келди. Бу ишнинг амалга ошиши Уммат ичидаги куч-қудрат эгаларига ҳамда жамоатчилик томонидан қўллаб-қувватланишига боғлиқ. Шундай экан, эй мусулмонлар, ушбу муборак ойда орангиздаги куч-қудрат эгаларини Исломга нусрат беришга чақиришга шошилинг. Токи, улар Ҳизб ут-Таҳрирнинг қўлидан тутсинлар ва шояд Аллоҳ ғалабани рўёбга чиқарса. Аллоҳ Таоло айтади:\n«Эй мўминлар, агар сизлар Аллоҳга ёрдам берсангизлар, У зот ҳам сизларга ёрдам берур ва жанг майдонида қадамларингизни собит-барқарор қилур» [Муҳаммад 7]\nСизлар, ё шу ишни амалга оширасизлар ёки дунё шармандалиги ва охиратда Аллоҳнинг ғазабига рози бўласизлар. Росулуллоҳ ﷺ айтадилар:\n«Кимки бир мусулмонни номуси топталаётган ва ҳуқуқлари бузилаётган жойда ёрдамсиз ташлаб қўйса, Аллоҳ Таоло унинг ўзини ҳам ёрдамга муҳтож бўлиб турган ўринда ёрдамсиз ташлаб қўяди! Кимки бир мусулмонга номуси топталаётган ва ҳуқуқлари бузилаётган жойда ёрдам берса, Аллоҳ Таоло албатта унга ҳам ёрдамга муҳтож бўлиб турган ўринда ёрдам беради!». Абу Довуд ривояти. Бу битта кишига ёрдам бермаслик оқибати ҳақидадир. Шундай экан, эй куч-қудрат эгалари, сони икки миллиард бўлган Умматни ёрдамсиз ташлаб қўйиш оқибати қандай бўлади?! Шунинг учун мусулмонларнинг муқаддасотлари борасида ҳамда жуда кеч бўлмасидан олдин Аллоҳдан қўрқинглар.\nБиз Ислом Умматини ушбу муборак ойда – гарчи Ғарб ва унинг малайларига ёқмаса-да – бу йилги рамазонни ҳаққа эргашиш бўйича Аллоҳ билан қилинадиган аҳдлашувнинг бошланғич нуқтасига айлантиришга чақирамиз ва Аллоҳнинг нусрати борасида хушхабар берамиз. Аллоҳ Субҳанаҳу ва Таоло айтади:\n«Аллоҳ сизлардан имон келтирган ва яхши амаллар қилган зотларга худди илгари ўтган (иймон-эътиқодли) зотларни халифа-ҳукмрон қилганидек, уларни ҳам ер юзида халифа қилишни ва улар учун Ўзи рози бўлган (Ислом) динини ғолиб-мустаҳкам қилишни ҳамда уларнинг (аҳволини) хавфу хатарларидан сўнг тинчлик-хотиржамликка айлантириб қўйишни ваъда қилди. Улар Менга ибодат қилурлар ва Менга бирон нарсани шерик қилмаслар. Ким мана шу (ваъда)дан кейин куфрони (неъмат) қилса, бас улар итоатсиз кимсалардир» [Нур 55]\nЯкшанбага ўтар кеча, ҳижрий 1443 йилги рамазон ойининг биринчи куни\nҲижрий 1440 йилнинг муборак рамазон ойини кузатиш натижаси Ҳижрий 1441 йилнинг муборак рамазон ҳилолини кузатиш натижаси Ҳижрий 1442 йилнинг шаввол ҳилолини текшириш натижаси ва муборак рамазон ҳайити табриги Ҳизб ут-Таҳрирдан муборак Қурбон ҳайити табриги\nTagsмуборак рамазон ҳилолиЭълонҲижрий 1443 йил\nСудан режими Ҳизб ут-Таҳрир баралла айтаётган ҳақ овозини ўчиришга қаттиқ чиранмоқда


ЎзА - Оқ тулпорим бор эди...\n07.03.2018 15:37 Чоп этиш версияси\nОқ тулпорим бор эди...\nХалқимиз “От йигитнинг йўлдоши” дея бежиз айтмайди. Жеймс Уатт илк бор буғ машинасини кашф қилганида унинг имкониятларини намойиш қилар экан, янги қурилманинг кучини от кучига тенглаштирган эди. Шу сабабли ҳам ҳамон двигателлар қуввати от кучи билан ўлчанади. Йилқичилик илк бор Осиёда пайдо бўлиб, кейинчалик Европа ва бошқа қитъаларга тарқалгани айтилади. От инсоннинг доимий ҳамроҳи бўлиб, қишлоқ хўжалик ишларида, ҳарбий ҳаракатларда ёрдамчи сифатида ишлатилган.\nМаълумки, минтақамизда, эрамиздан аввалги учинчи минг йилликдаёқ отларнинг турли зотларини етиштириш бўйича наслчилик ишлари бошланган. Чопқир отларни етиштириш билан ўша даврда асосан, ҳозирги Ўзбекистон худудларида шуғулланишган. Тарихчиларнинг фикрича, қадимги даврда Ўрта Осиёнинг “осмон(саман) отлари” тенгсизлиги билан ажралиб турган. Бу отлар ҳозирги ахалтекин, қорабайир, лақай номли отларнинг аждодларидир.Геродот, Страбон асарларида араби, ахалтекин, қорабайир зотли отларнинг ватани Ўзбекистон экани тан олинган. Қадимги даврларда йилқичилик минтақада қарор топган давлатларда муҳим ахамиятга эга бўлган. Бу жиҳат асрлардан асрларга мерос сифатида ўтиб келаётган кўпкарида яққол намоён бўлади. VIII асрда Ўрта Осиёга араблар кириб келганида зотли отларга ҳавас қилишади. Чунки уларда бунақанги отлар бўлмаган. Улар Ўрта Осиёдан олиб кетган отлар кейинчалик арабий отлар номи билан машҳур бўлиб кетади. Аслида арабларда йилқичилик эмас, туячилик ривожлангани тарихдан маълум.\nМанбаларда Ўрта Осиё отларининг шон-шуҳрати шу қадар юксак бўлганки, улар “ғайритабиий мавжудотлар”, “илоҳий отлар”, “осмон отлари”, “арғумоқлар” деб аталган. Отлар учун ҳатто ўзаро урушлар келиб чиққан. Қадимги Фарғона (Давон)га қилинган ҳарбий юришларга ҳам отлар сабаб бўлгани тарихдан маълум.\nЎзбекистон Республикаси Фанлар Академияси Шарқшунослик институти катта илмий ходими, тарих фанлари номзоди Шерали Қўлдошевнинг ёзишича, Хитой элчиси Чжанг Чян ўз эсдаликларида Фарғона (Дайюан) отлари ҳақида ёзар экан “бу отлар осмон отларининг авлоди экан” дейди. Хитойда Фарғонанинг самовий отлари ҳақида кўплаб асарлар, шеърлар ва афсоналар тўқилган. Суй давридаги (589–619) “Шюй тужи” номли асарда ёзилишича, Фарғонанинг отлари секин юрадиган ва тез чопадиган зотларга ажратилар экан. Фарғонанинг “қон терли отлари” деб аталган бу отларнинг бўйи баланд, танаси бақувват, лекин ихчам тузилган, бўйни оққуш сингари қайрилган, қирғийбурун бошли бўлган. Бу отларнинг тасвири Фарғона қоятошларидаги суратда – Аравон қоясида, Марҳамат яқинида, Новкат водийсида ва Обиширда, Айирмачтов тоғ тизмасида тасвирланган. Қояларда тасвирланган отларнинг аксарияти чайир, яғрини баланд, оёқлари алифдек, мўъжазгина каллали, узун оҳиста эгилган бўйинли. Буларнинг бари зотли отларнинг ўзига хос белгиларидир. Ўрта Осиёнинг бу жанговар отлари фақатгина ўз эгасини тан олар, туёқлари ва тишларини ишга солган ҳолда эгаси қатори жанг қилар эди. Манбаларда бундай отлар ярадор суворийни ўлдирмоқчи бўлган ёки унинг қурол-яроғларини олмоқчи бўлган душманларни даф қилгани ҳақида ҳикоя қилувчи кўплаб мисоллар келтирилган. Бу ҳол жангда нафақат инсон, балки у билан ёнма-ён жанг қилаётган садоқатли йўлдош – отларнинг ҳам ўрни беқиёс бўлганлигидан далолат беради.\nОтлар ўртача 25-30 йил яшайди. Айрим зотлари эса 40 йилгача яшаши мумкин. Отлар ўтхўр жониворлар синфига мансуб бўлиб, олимларнинг фикрича, бир кунда 25 килограммдан 100 килограммгача хашак ейди ва ёзда ўртача 30-60 литр, қишда 20—25 литр сув ичади. 1993 йилда жаҳонда отларнинг 427 та зоти борлиги айтилган эди.\nОтда сайр қилиш инсонлар саломатлиги учун фойдалидир. Бу хақда ўз вақтида Платон (эрамиздан аввалги 427—347 йй.) ва Плинией (эрамиздан аввалги 23—79 йй.) ёзиб қолдирган. Отда юриш турли касалликларнинг олдини олар экан. Касалликларни от сайри орқали даволаш “райдингтерапия” (инглизча ride — отда сайр), ёки иппотерапия (юнонча hippos — от) дейилади. Бундан ташқари от гўшти бўлмиш қази ва сути бўлмиш қимизнинг даво экани нафақат бизда, балки ғарбда ҳам тан олинган. Айни дамда Италия, Франция, Бельгия, Японияда ҳам от гўштига қизиқиш кучаймоқда.\nОтлардан эрамиздан аввалги учинчи минг йилликда Месопотамияда жангларда фойдаланилган. Эрамиздан аввалги X асрда илк қуролли суворийлар пайдо бўлган. Ўшандан бошлаб отлардан транспорт воситаси сифатида ва жанглар учун фойдаланила бошланган. Отлар йиллар ўтган сари мамлакатлар ва халқларнинг миллий бойлигига айланди. Қадимда подшоҳ ва хукмдорлар зотли отларни асло сотишмаган, аммо юқори мартабали меҳмон ва дўстларига совға қилишган. Зотли от энг қимматбаҳо совға сифатида кўрилган. Бугунги кунда тоза зотли отларнинг баҳоси бир неча ўн миллион долларга баҳоланади. Айни дамда бир қатор мамлакатларда отлардан полиция бўлинмаларида фойдаланилади. От спортига ҳам қизиқиш кучайган. Ҳар йили АҚШда ўтказиладиган шоуда 10-15 мингга яқин от жалб қилинади. Айрим мамлакатларда Жаҳон отлар кўргазмаси ҳам ўтказиб турилади.\nБугунги кунда йилқичилик мамлакат тараққиётининг кўрсаткичларидан бири сифатида кўрилади. Отлар сони бўйича Хитой биринчи ўринда туради. Мексика, Бразилия, Франция ва Россияда ҳам йилқичиликка катта эътибор қаратилмоқда.\nИстиқлолга қадар Ўзбекистоннинг айрим ҳудудларидан бошқа жойларда отларни учратиш амримаҳол эди. Отларни фақат ҳайвонот боғида ёки телевизордагина кўриш мумкин эди. Ҳозирги ёшлар, аслида отлар мусобақалари ўтказиладиган Иппадром деганда Тошкентдаги кийим-кечак бозорини тушунади.\nБугунги кунда мамлакатимизнинг кўплаб фермер хўжаликларида чорвачилик билан бир қаторда, йилқичилик ҳам жадал ривожланмоқда. Давлатимиз раҳбарининг йилқичиликни ривожлантириш орқали юрт равнақи, аҳоли турмуш фаровонлигини таъминлаш ва бандлик даражасини ошириш йўлидаги саъй-ҳаракатлари таҳсинга лойиқ.\nТуркманлар ахалтака отини миллий қадрият сифатида кўришади. Уларда ахалтака оти миллат рамзидир. Биз ҳам қорабайирни миллат тимсоли сифатида талқин қилишимиз керак. Ҳатто партияларимиздан бири ҳам ўз рамзини ўзгартириб қорабайирдан фойдаланса, нур устига аъло нур бўларди. Чунки, айнан қорабайир қадим-қадимда миллатни дунёга танитган ва ҳозир ҳам миллий тикланишимизга ҳисса қўшади.


Тошлоқ туман ҳокимлиги фуқароларнинг асосий кўчалардан бетон тўсиқларни олиб ташлаш бўйича мурожаатига жавоб қайтарди\nИжтимоий тармоқларда «Короновирус бетон тўсиқдан ўтолмайдими?» сарлавҳали мурожаат тарқалди. Мурожаатда Тошлоқ тумани, Варзак қишлоғи Бектўпи кўчасида асосий кўчаларни катта йўл билан боғловчи жойлари бетон блоклар билан тўсиб қўйилганлиги боис бетон тўсиқларни олиб ташлаб, фуқароларнинг бемалол ҳаракати учун имкон яратиб берилиши акс этган. Ушбу ҳолат юзасидан Тошлоқ туман ҳокимлиги расмий баёнот берди.\nФото: Тошлоқ туман ҳокимлиги ахборот хизмати\nБаёнотда ёзилишича, мазкур мурожаат бўйича Ишчи гуруҳи томонидан ўрганиш олиб борилган ва Варзак қишлоғи «Қипчоқариқ» маҳалла фуқаролар йиғини Бектўпи кўчасидаги бетон тўсиқлар маҳаллада коронавирус инфекцияси тарқалишининг олдини олиш мақсадида қўйилганлиги аниқланган. Ўрганиш давомида маҳалла фуқаролар йиғинида коронавирус инфекциясига чалинган фуқаролар мавжуд эмаслиги, уй каринтинида бўлганларнинг йўқлигини ҳисобга олиб бетон тўсиқлар олинганлиги маълум қилинади.\nАввалроқ Наманган шаҳар ҳокимлиги коллеж ётоқхонасида вақтинча яшовчи аёлнинг моддий ёрдам сўраб йўллаган видеомурожаатига муносабат билдиргани ҳақида хабар берилган эди. Шунингдек, ҳамма жойи калтакланиб, моматалоқ бўлиб кетган бухоролик йигитнинг Президентга йўллаган видеомурожаати юзасидан расмий маълумот берилган эди.


оғирлашганини эшитганим заҳоти уйига йўл олдим. Лекин афсуски, у билан видолашиш менга насиб қилмади. Унинг оиласи бутунлай паришон ҳолатда эди. Фақат уни узоқ муддат парваришлаган бир диндор аёл қариндоши тик турган эди.\n«Доктор, бир оз олдин бу уйда мўъжиза содир бўлди. Сароб кислород жиҳозини ечиб, отди ва «Ўрнингдан қимирлама», дейишимизга қарамасдан, туриб, таҳорат қилди. Сўнг икки ракъат намоз ўқиди. Ҳаммамиз қотиб қолдик. Кейин эса калимаи шаҳодат келтирди ва «Докторга айтинглар, ўлим фариштаси у айтганидан ҳам гўзал экан», – деди-ю, жони узилди»...\nЎлим фариштаси келганида ғафлатда қолмаслик учун морфин қабул қилмай, қаттиқ оғриқларга ҳам бардош берган қизни Аллоҳ ёлғиз ташлаб қўймади. Бу дунёнинг эшигини табассум ила ёпиб, у дунёнинг эшигини табассум ила очиш неъматини ато этди...»\nKo'rilgan : 2262


Тошкентдаги кўча ва йўллардан «Тўхташ тақиқланган»...\n24.02.2018 10:04 0 1779\nТошкент шаҳар ИИББ тарқатган хабарга кўра, айни кунларда шахар кўча ва йўлларидаги 3.27 «Тўхташ тақиқланган» ва 3.28 «Тўхтаб туриш тақиқланган» йўл белгиларини хатловдан ўтказиш ишлари давом эттирилмоқда.\nХатлов жараёнида юқорида қайд этилган йўл белгиларининг ҳаракат иштирокчиларига кўриниш даражасига, шунингдек уларнинг кўча ва йўллар белгиланган қисмларидаги мавжуд ҳолатга мослигига эътибор қаратилмоқда.\nХатлов натижаларига кўра ўз аҳамиятини йўқотган 3.27 «Тўхташ тақиқланган» йўл белгилари олиб ташланиб, 3.28 «Тўхтаб туриш тақиқланган» йўл белгиларига алмаштириляпти.\n«Ушбу йўналишда кўрилаётган чоралар йўл ҳаракати иштирокчиларига қўшимча қулайликлар яратади ва йўловчиларни муаммосиз тушириб чиқариш имкониятини яратади», дейилади ИИББ хабарида.\nТошкент шаҳар ИИББ йўл белгилари\nЖамият 12/02, 17:03\nТошкентда 3 ёшли бола 3-қаватдан тушиб кетди\nҲуқуқ 21/01, 12:59\nҚидирувдаги шахсни қўлга олишда ИИББ ходимлари тан жароҳати олди\nҲуқуқ 14/01, 11:30


Суперконтракт нархлари пасайиши кутилмоқда | Ўзбекистон ва жахон янгиликлари\nИқтисод 11 сентябрь 11:53 801\nДавлат қабул комиссиясининг яқин вақт ичида қабул қилиниши режалаштирилаётган қарори билан, суперконтракт нархлари пасайиши кутилмоқда. Бу ҳақда Хушнудбек Худойбердиев маълум қилди.\nСуперконтракт нархлари стипендиясиз тўланадиган контракт миқдорига нисбатан белгиланаётгани муносабати билан, унинг нархида пасайиш бўлиши кутилмоқда. Маълумот учун, 2019 йилдан тўлов-контракт асосида ўқишга кирган талабалар шартнома пулини стипендияли ёки стипендиясиз вариантда тўлаши мумкин.\nШунчаки мисол учун: 2018 йили суперконтракт миқдори 11 миллион сўмнинг 15 баробари, яъни 165 миллион сўм этиб белгиланган бўлса, 2019 йилда 1 йиллик стипендия миқдори (4,8 миллион сўм) чегириб ташланиб, 6,2 миллион сўмнинг 15 баробари, яъни 93 миллион сўм этиб белгиланади.\n«Бошқача айтганда суперконтракт миқдорлари қуйидагича арзонлашади:\n10 баробарда — 48 миллион сўмга;\n15 баробарда — 72 миллион сўмга;\n20 баробарда — 96 миллион сўмга;\n25 баробарда — 120 миллион сўмга», — деб ёзган Хушнуд Худойбердиев.\nҲуқуқшуноснинг алоҳида қайд этишича, 2019 йилдан бошлаб Давлат қабул комиссияси суперконтрактнинг фақат энг кам миқдорини белгилаб беради, олий таълим муассасалари шу минимумдан кам бўлмаган ҳолда суперконтракт нархини мустақил белгилаш ҳуқуқига эга. «Лекин шунда ҳам барибир ўтган йилгидан арзонроқ бўлса керак», — дея қўшимча қилган у.


Евроиттифоқда бир марталик пластик идишлар тақиқланди - Hidoyat.uz\nАсосий саҳифа Янгиликлар Дунё янгиликлари Евроиттифоқда бир марталик пластик идишлар тақиқланди\nЕвропа парламенти Евроиттифоқнинг 2021 йилдан унинг ҳудудида пластик идишларни ишлаб чиқариш ва сотишни тақиқлаш ҳақида қонунга ўзгартириш киритилишини маъқуллади. Ушбу тузатиш юзасидан 560 депутат овоз берди, 35 киши қарши чиқди, 28 киши эса бетарафлинини маълум қилди, дейилади The Guardian хабарида.\nТақиқ остига овқатланишда фоййдаланиладиган буюмлар, қулоқ тозалагич ва ичимликлар трубкаси киритилди. Бундан ташқари ҳўл салфеткалар, гигиеник прокладкалар ва тамаки фильтрлари агарда пластикда тайёрланган бўлса, улар ёпиқ ҳолда тақдим этилиши зарур.\n«Ифлос қилган тўлайди» принципи балиқ тутувчи гуруҳларга эмас, балки шу иш билан шуғулланувчи компаниялар тармоғига қўлланади.\nҲар йили Европа аҳолиси 25 миллион тонна пластик чиқинди ташлайди, уларнинг 30 фоиздан камроғи қайта ишланади. Бугунги кунда денгиздаги чиқиндиларнинг 80 фоизи пластик буюмлардир.


Йилнинг энг кутилаётган камерофони Geekbench’да тест топширди - Terabayt.Uz\nЙилнинг энг кутилаётган камерофони Geekbench’да тест топширди\nАввалроқ биз йилнинг энг зўр камерофони бўлиши айтилаётган Find X3 Pro хусусиятлари ва илк «жонли» расмларини эълон қилган эдик. Таъкидлаш керакки, бу флагман 2021 йилнинг энг кутилаётган 10 смартфони рўйхатига ҳам кирган. Унинг стандарт версиядаги шериги эса...\nOPPO куни кеча Find X3 Pro моделини Geekbench сервисида текшириб кўргани маълум бўлди. Бенчмарк маълумотлар базасида қолган қайдлар ушбу камерофоннинг асосий техник хусусиятларини фош этди.\nДемак, ушбу флагман Snapdragon 888 процессори базасида тайёрланган ҳамда 12 гигабайтлик тезкор хотирага эга. Шунинг эвазига Find X3 Pro якка ядроли имтиҳонда 952 балл, кўп ядроли тестда эса 3154 балл тўплаган. Бироқ процессорнинг максимал такт частотаси 1,8 ГГц.ни ташкил этади.\nOPPO ушбу маҳсулотини 6,67 дюймлик ўлчамдаги, кадр янгиланиш частотаси 120 герцга етувчи QHD+ дисплей билан таъминламоқда. Унинг худди микроскоп каби ишлай олувчи бош камерасида 50 мегапикселлик Sony IMX766 датчигидан иккитаси қўлланади. Find X3 Pro аккумулятори 4500 мА/соатлик бўлиб, 65 ваттлик технология асосида тезкор қувват олади.\nЭслатиб ўтамиз, биз 2021 йилнинг биринчи ойида AnTuTu бенчмаркида текшириб кўрилган энг қудратли ўнта смартфон рейтингини чиқарган эдик. Лекин OPPO компанияси ҳали расман намойиш этмаган Find X3 Pro флагмани буларнинг барчасидан ҳам ошиқ натижа кўрсатган.\nOPPO янги смартфонлар сериясини март ойида тақдим этиши ҳамда унга Find X3, Find X3 Pro, Find X3 Neo ва Find X3 Lite моделлари киришини айтишмоқда.\n#Geekbench #Oppo #Android смартфон #бенчмарк #камера #смартфон камераси #смартфонлар #тест #янги технологиялар # 5G смартфон #5G-смартфони #камерофон #Oppo Find X3 Pro


Хотин-қизлар реабилитацияси марказлари – шелтерларнинг бугунги ҳолати қандай? - UzAnalytics\nЖорий йилнинг 19-май куни Ўзбекистон Республикаси Президентининг “Зўрлик ишлатишдан жабр кўрган хотин-қизларни реабилитация қилишга оид қўшимча чора-тадбирлар тўғрисида” 5116-сонли қарори қабул қилинди. Мазкур қарорга мувофиқ, Маҳалла ва оилани қўллаб-қувватлаш вазирлиги ҳузурида Аёлларни реабилитация қилиш ва мослаштириш республика маркази(шелтер) ва унинг ҳудудий бўлимларини қайта ташкил ташкил этиш белгиланди. Ушбу мақолада, қарорнинг ижроси қай даражада кетаётганлиги, шунингдек, мамлакатимизда узоқ йиллар давомида нодавлат нотижорат ташкилот шаклида фаолият юритаётган “Ойдин Нур” ва “Раҳмдиллик” шелтерлари фаолияти таҳлил қилинади.\nШелтер ( инглизча shelter – “бошпана”) зўравонликка дучор бўлиш хавфида бўлган ёки зўравонликка учраган аёл-қизларни хавфсиз турар жой билан таъминлайдиган маскандир. Аммо шелтерлар турар жойдан ташқари, зўравонликдан азият чеккан аёлларга ва уларнинг фарзандларига зўравонликдан қайта тикланишга, яъни психологик, ҳуқуқий ва ижтимоий ёрдамнинг кўрсатилишига, уларнинг ўзига бўлган ҳурмати ва ишончини тиклашга, ўз тақдирини мустақил ҳал қилиш ва мустақил ҳаётга қайтариш учун чоралар кўришга имкон берадиган ҳимоя, хизматлар ва ресурсларнинг муҳим жиҳатларини тақдим этадиган жойдир.\nТегишли ресурсларга эга бўлган шелтерлар зўравонликдан азият чекканларга келажакда содир бўлиши мумкин бўлган зўравонликни олдини олиш учун зарур бўлган ҳимоя ва қўллаб-қувватлаш хизматларини кўрсатиш имкониятига эга. Шунингдек улар, аёл-қизларга нисбатан зўравонликнинг олдини олиш бўйича хабардорликни ошириш учун тарғибот қилиш ва ижтимоий ўзгаришларга ҳисса қўшиши мумкин.\nЎзбекистонда шелтерлар қандай фаолият олиб бормоқда?\n2018 йилнинг июнь ойида қабул қилинган “Ижтимоий реабилитация қилиш ва мослаштириш, шунингдек, оилавий-маиший зўрлик ишлатишнинг олдини олиш тизимини такомиллаштириш чора-тадбирлари тўғрисида” ПҚ-3827 га асосан, Ўзбекистонда зўрлик ишлатишдан жабр кўрган шахсларга ўз вақтида ва манзилли ёрдам кўрсатиш ва уларни ҳимоя қилиш, ўз жонига қасд қилишга мойил хулқ-атвор пайдо бўлишига йўл қўймаслик ва унга эрта барҳам бериш мақсадида нодавлат нотижорат ташкилоти шаклида Зўрлик ишлатишдан жабр кўрган шахсларни реабилитация қилиш ва мослаштириш ҳамда ўз жонига қасд қилишнинг олдини олиш республика марказлари ташкил этилган эди.\nАммо, мазкур марказлар фаолиятида турли камчиликлар, хусусан, молиялаштириш билан боғлиқ муаммолар, тажрибали мутахассислар етишмаслиги, шелтер ходимлари ва у ерда яшовчиларнинг хавфсизлиги етарли даражада таъминланмаганлиги ва бошқалар кузатилганлиги туфайли, 2021 йилнинг май ойида “Зўрлик ишлатишдан жабр кўрган хотин-қизларни реабилитация қилишга оид қўшимча чора-тадбирлар тўғрисида” ПҚ-5116 қабул қилинди. Қарорга асосан, Ўзбекистонда мавжуд 197 та Зўрлик ишлатишдан жабр кўрган шахсларни реабилитация қилиш ва мослаштириш ҳамда ўз жонига қасд қилишнинг олдини олиш марказларини оптималлаштириш ҳисобига 29 та Аёлларни реабилитация қилиш ва мослаштириш бўйича республика, ҳудудий ва туманлараро намунали марказлар, шу жумладан, 1 та Республика маркази, 14 та ҳудудий марказлар ва 14 та намунали туманлараро марказларни ташкил этилиши белгиланди.\nМазкур қарор юқорида келтирилган муаммоларга эътибор қаратилган ҳолда ишлаб чиқилган бўлса-да, ҳозирги кунга келиб ҳам ушбу марказлар ҳануз ўтиш жараёнида бўлиб, зўравонликдан жабр кўрганлар учун бу вазият турли қийинчиликлар туғдирмоқда.\nҚарорга асосан, янги марказлар давлат муассасаси шаклидаги юридик шахс ҳисобланади, ўз мустақил балансига, шахсий ғазна ва банк ҳисобварақларига эга бўлади. Уларнинг фаолиятига, зарур ҳолларда, юристлар, психологлар ва ижтимоий ходимлар жамоатчилик асосида жалб қилиниши мумкин.\nҚарорда, марказларнинг асосий вазифалари этиб қуйидагилар белгиланган:\nоғир ижтимоий аҳволда қолган, шу жумладан оилавий муаммолар ва турмушида зўрлик ишлатилишига дуч келган хотин-қизлар ҳуқуқларининг кафолатларини таъминлашга кўмаклашиш;\nдавлат органлари ва фуқаролик жамияти институтларининг хотин-қизларнинг ўз жонига қасд ва суиқасд қилиш ҳолатларини ўрганиш, бундай ҳолатларнинг олдини олиш, шунингдек, ўз жонига суиқасд қилган хотин-қизларни нормал ҳаётга қайтариш бўйича фаолиятига яқиндан кўмаклашиш;\n«Аёллар дафтари»га киритилган психологик ва ҳуқуқий маслаҳатга муҳтож хотин-қизларни (тазйиқ ва зўравонликдан жабрланган, ижтимоий муаммолари мавжуд хотин-қизлар) ҳар томонлама қўллаб-қувватлаш ва уларни «Аёллар дафтари»дан чиқариш чораларини кўриш;\nнизоли вазиятларни, оилавий-маиший зўрлик ишлатишни ва ўз жонига қасд қилишга мойил хулқ-атворни, уларнинг келиб чиқишига олиб келадиган сабаблар ва шарт-шароитларни таҳлил қилиш, умумлаштириш ва уларга барҳам бериш бўйича таклифлар ишлаб чиқиш;\nтазйиқ ва зўравонликдан жабрланган ёки ўз жонига суиқасд қилган ёки қасд қилишга мойил бўлган хотин-қизлар билан профилактик тадбирларни ўтказиш;\nоғир ижтимоий аҳволда қолган, шу жумладан оилавий муаммолар ва турмушида зўрлик ишлатилишига дуч келган хотин-қизларни касб-ҳунарга йўналтиришга кўмаклашиш;\nзўравонликнинг олдини олиш, хотин-қизларнинг ҳуқуқлари кафолатларини таъминлаш, уларнинг ҳуқуқий маданиятини юксалтиришга қаратилган тарғибот-ташвиқот ишларини амалга ошириш, ушбу мақсадларда оммавий ахборот воситалари ва интернет тармоқларидан кенг фойдаланиш.\nШунингдек, қарорга мувофиқ, 2021 йил 1 июндан эътиборан, мазкур марказларга ёрдам бериш учун Маҳалла ва оилани қўллаб-қувватлаш вазирлиги, Ички ишлар вазирлиги, Халқ таълими вазирлиги, Соғлиқни сақлаш вазирлиги, Бандлик ва меҳнат муносабатлари вазирлиги, «Маҳалла ва оила» илмий-тадқиқот институти, «Ижтимоий фикр» республика жамоатчилик фикрини ўрганиш маркази, фуқароларнинг ўзини ўзи бошқариш органларига уларнинг ваколат доирасидан келиб чиққан ҳолда турли вазифалар юклатилди.\nМазкур вазифалар ичида, ички ишлар органлари томонидан ҳимоя ордери нусхасини олган, яъни тазйиқ ўтказган ва (ёки) зўравонлик содир этган ёхуд уларни содир этишга мойил бўлган шахсларни профилактик ҳисобга олишни амалга оширилиши белиганди. Маълумки, ўтган йилларда, тазйиқ ва зўравонлик ўтказган шахслар бундай ҳисобга олинмас эди ва мазкур масаланинг қарорда акс этиши албатта ижобий ҳолат. Шу ўринда, тазйиқ ва зўравонлик ўтказган ёки содир этишга мойиллиги бўлган шахслар билан тегишли мутахассислар шуғулланиши, улар учун алоҳида дастурлар ва методик қўлланмалар ишлаб чиқилиши кераклигига аҳамият берилса мақсадга мувофиқ бўлар эди.\nБундан ташқари, Маҳалла ва оилани қўллаб-қувватлаш вазирлиги, Ахборот технологиялари ва коммуникацияларини ривожлантириш вазирлиги ҳамда манфаатдор идоралар билан биргаликда бир ой муддатда тазйиқ ва зўравонликдан жабр кўрган, ўз жонига суиқасд қилган ёки ўз жонига қасд қилишга мойиллиги бўлган хотин-қизлар билан ўзаро алоқани амалга ошириш ва шошилинч руҳий, психотерапевтик, ҳуқуқий ёрдам кўрсатиш, маслаҳат бериш ва ахборот тақдим этиш учун мўлжалланган, 24 соат узлуксиз ишлайдиган «ишонч телефони»ни (республика доирасида ягона қисқа рақам) ўрнатилган тартибда йўлга қўйиши ва унинг фаолиятидан аҳолини оммавий ахборот воситалари орқали хабардор қилиши ҳам белгиланган эди.\nАммо, ҳозирги кунда ушбу ишонч телефони ҳануз ишга туширилмаган бўлиб, зўравонликдан жабр кўрганларга ёрдам керак бўлганда, хусусан, тезкор психолог ёки психолог-суицидологларнинг кўмагига муҳтож бўлганлар қаерга мурожаат қилиши мумкинлиги борасида қийинчиликка учрамоқдалар. Зеро, зўравонликдан азият чекаётган аёлларнинг ҳаёти кўпинча ҳавф остида қолиши сир эмас. Ушбу ишонч телефонлари кўплаб зўравонлик қурбонларига ёрдам бериши мумкин бўлган воситалардан бири бўлганлиги учун, унинг тез орада ишга туширилиши муҳим саналади. Ҳозирда эса, аёллар асосан ички ишларнинг 102 қисқа рақамига мурожаат қилиш орқали ўз ҳуқуқларини ҳимоя қилишга ҳаракат қилмоқдалар.\nЎзбекистон Республикаси Президенти томонидан жорий йилнинг май ойида имзоланган қарор, орадан тўрт ой ўтган бўлса-да ижроси тўлиқ таъминлангани йўқ. Аммо, айтиш жоизки, мазкур марказлар ўтиш жараёнида бўлишига қарамасдан, зўравонлик қурбонларини қабул қилишда давом этмоқдалар. Шунингдек, қарорда марказлар учун белгиланган вазифалар ҳам кенг қамровли бўлиб, у ерда ишлаш учун жамоатчилик асосида жалб қилинаётган мутахассисларга оғирлик туғдириши ва бунинг оқибатида сифат масаласи оқсаши мумкин. Биз мазкур шелтерлар тазйиқ ва зўравонликдан жабр кўрган аёллар ва болалар учун тинч ва зўравонликсиз ҳаётга бўлган иккинчи имкониятни яратиб бериши мумкин бўлган маскан сифатида қараймиз ва юқоридаги камчиликларни тез орада ўз ечимини топишидан умидвормиз.\nДавлат томонидан ташкил қилинган шелтерлардан олдин, мамлакатимизда узоқ йиллар давомида нодавлат нотижорат ташкилот шаклида аёллар учун шелтер вазифасини ўтаган Буҳоро вилоятида жойлашган қадимий “Ойдин Нур” ва Самарқандда ташкил топган “Раҳмдиллик” марказлари фаолияти билан танишиш мақсадида, муаллиф марказ раҳбарлари билан боғланди.\nРаҳмдиллик шелтерининг фаолияти ҳақида гапириб берсангиз. Мазкур марказ бугунги кунда қандай тартибда ишлайди?\nБибисора Орипова, Самарқанд вилояти “Раҳмдиллик” шелтери асосчиси, раҳбари: «Раҳмдиллик» нодавлат нотижорат ташкилоти 2000 йилда ташкил этилган бўлиб, унинг асосий мақсади вилоятлардаги аёллар, болалар ва аҳолининг заиф қатламларини ҳар тарафлама ижтимоий қўллаб қувватлашдир.\n«Раҳмдиллик» жамияти оғир вазиятларда аёллар ва уларнинг фарзандларига вақтинчалик бошпана, психологик ва тиббий кўмак хамда юридик ёрдамни киритган ҳолда мажмуавий ижтимоий ҳимоялаш хизматларини тақдим этади. Жамият аёллар ва уларнинг болалари учун таълимий тадбирларни ҳам таклиф қилади ҳамда ногиронлиги бўлган болалар ва кам таъминланган оилаларнинг фарзандлари каби нохуш ҳолатдаги гуруҳларнинг ҳуқуқларини ҳимоялайди.\n2012 йилдан буён шелтер оғир ҳаётий вазиятга тушиб қолган аёлларни ижтимоий реабилитация қилиш бўйича қуйидаги тадбирларни амалга ошириб келмоқда:\nюридик ёрдам – ҳужжатларни тиклашга ёрдам бериш, юридик маслаҳат бериш, ажрим учун керакли ҳужжатларни йиғишга ёрдам бериш, судда манфаатларни ҳимоя қилиш, ижтимоий таъминот ва нафақаларни, шу жумладан ногиронликни расмийлаштириш;\nижтимоий ёрдам – ижтимоий реабилитация, даволанишга юбориш, касбга йўналтириш, ишга жойлаштириш, ижтимоий қўллаб-қувватлаш (озиқ- овқат, моддий ёрдам);\nпсихологик ёрдам – диагностика, инқироз менежменти, ўзига бўлган ишончни ошириш, шахсий муносабатлар устида ишлаш бўйича тренинглар;\nвақтинчалик бошпана (шелтер) билан таъминлаш.\nБизнинг шелтерда ишлайдиганлар молиявий манфаатни кўзламасдан, кўнгилли равишда, виждонан ишлайди. Чет эл шелтерларида ишлайдиганлар ойлик олиши мумкин, аммо бизда бундай эмас. Лекин, шунга қарамасдан, бизнинг шелтерда ишлайдиган психолог, юрист ва бошқа мутахассисларимиз сидқидилдан, виждонан, эртаю кеч зўравонлик қурбонларига беғараз ёрдам бериш учун меҳнатларини аямайдилар. Бундай инсонларимиз кўпайсин.\nСуратда: «Раҳмдиллик» нодавлат нотижорат ташкилоти мутахассислари, Facebook ижтимоий тармоғидан олинди.\nМамлакатимизда шелтерлар фаолиятини кучайтириш ва уларни самарали ишлашини ташкил қилиш учун қандай ишларни амалга ошириш керак деб ўйлайсиз?\nБибисора Орипова: Биласизми, бу саволга жавоб беришим қийин. Сабаби, ҳар биримизда камчиликлар бор, уларнинг ечими тизимли ёндашув ва сабрни талаб этади. Менимча, ўз ташаббуси билан, кўнгилли равишда бошланган ҳар қандай иш яхши самара беради. Биз шелтерни аёлларга ҳар тарафлама ёрдам бериш учун очганмиз, уни ривожлантириш, аёллар ва болаларга қандай қилиб кўпроқ қулайлик яратиш мумкинлиги ҳақида кечаю кундуз ўйлаб, жонимизни бериб ишлаганмиз. Натижада, ҳозирги кунда шелтердан кетган, жамиятда ўз ўрнини топиб кетган аёллар бизга ёрдам берадиган бўлишди. Бу жуда қувонарли ҳолат.\nФикримча, аёллар билан ишлаш учун, аввало, аёлни яхши кўриш, уни ҳурмат қилиш керак деб ўйлайман. Бизнинг жамиятда, афсуски, аёл аёлни айблаши ҳолатлари жуда кўп. Шелтерда ишлайдиганлар мана шу масалага аҳамият бериши керак. Чунки, ўзи турмушидан қийналган, туртклинаган, азобланган, руҳияти синган аёлларга ёрдам бериш ва далда бўлиш ўрнига, уни ўзини ушбу муаммоларга масъул ва айбдор қилинса, оқибати жуда ачинарли бўлиши мумкин. Буни нафақат шелтерда ишлайдиганлар, балки, ички ишлар идоралари ходимлари ҳам англаши керак деб ҳисоблайман.\nАйтиш керакки, шелтер фаолиятини самарали ташкил этиш учун ҳамкорликда ишлаш жуда муҳим. Биз 10 йилдан кўпроқ вақт мобайнида асосан тиббиёт ходимлари бўлган ташаббускорлар ёрдамида Олий Мажлис, олдинги Хотин-қизлар қўмитаси, маҳаллалар, вилоят ҳокимлиги билан ҳамкорликда ишладик. Шунингдек бизга БМТнинг Аҳолишунослик жамғармаси (ЮНФПА) ёрдамга келади. Улар ташкилотимизда вақтинча паноҳ топган аёллар ва уларнинг фарзандларини пандемия пайтида мунтазам равишда озиқ-овқат, дори-дармон билан таъминлаб туришди. Болалардан ташқари муҳтож аёлларнинг уйларига ҳам бориб, уларга ҳам моддий-маънавий ёрдам бердик. Бундан ташқари, маҳаллий аҳоли ҳам, бироз бўлса-да ўзининг ёрдамини беришга ҳаракат қилмоқда.\nҲозирги кунда мамлакатимизда гендер тенглиги ва оилавий зўравонликка қарши кураш масаласи давлат сиёсати даражасига кўтарилганидан жуда ҳурсандман. Биз шелтеримизни очганимизда, мамлакатимизда ҳали гендер тенглиги ҳақида гапирилмасди, оилавий зўравонлик муаммоси эса умуман йўқ деб ҳисобланган. Умид қиламанки, мазкур амалга оширилаётган ишлар ўз самарасини беради.\nМуаллиф мазкур саволлар билан Бухоро вилоятида жойлашган энг қадимий шелтерлардан бўлган “Ойдин Нур” раҳбарига ҳам мурожаат қилди.\nБухоро вилояти оилани ижтимоий ҳимоя қилиш маркази “Ойдин Нур” нинг фаолияти ҳақида сўзлаб берсангиз. Мазкур марказ бугунги кунда қандай тартибда ишлайди?\nШахноза Ихтиярова, Бухоро вилояти “Ойдин Нур” шелтери раҳбари:\n“Ойдин Нур” оилани ижтимоий ҳимоя қилиш марказимиз 1999 йилда ўз фаолиятини бошланган. Ташаббускор гуруҳ сифатида Бухоро вилоят олий ўқув юртларининг ўқитувчилари гуруҳи бўлган. 2007 йилда Марказ ҳузурида шелтер ўз фаолиятини бошлаган. Ташкилотнинг вазифаларига эркаклар ва аёлларга тенг ҳуқуқлилик ғояларини тарғиб қилиш ва оилавий зўравонликка қарши кураш жараёнида аёлларнинг жамиятдаги мавқеини ошириш киради. Бизнинг шелтерга оғир вазиятда қолган, оилавий зўравонликка учраган ва ижтимоий ҳимояга муҳтож бўлган аёллар ва болалар қабул қилинадилар. “Ойдин Нур” маркази муҳтож аёлларга психологик, ҳуқуқий ва тиббий маслаҳатлар беради, ижтимоий муаммоларни ҳал қилишга ёрдам беради ва яшаш учун вақтинчалик уй-жой (шелтер) ҳам беради. Шелтер 20 хонадан иборат бўлган эски уйда жойлашган. Уй ҳар бири 8 хонадан ташкил топган 2 та корпусдан иборат бўлиб, унда оҳир ҳаётий вазиятга тушиб қолган аёллар ва уларнинг фарзандлари учун вақтинча яшаш учун турар жой сифатида жиҳозланган. Ҳар бир корпус ошхона, ҳаммом ва санузел билан жиҳозланган.\nШунингдек, шелтеримизда тунги қўриқчилар учун хона, озиқ-овқат маҳсулотларини сақлаш учун хона ва шелтерда яшовчи аёллар учун тикиш-бичишга ўргатиш учун тикув машиналари билан жиҳозланган хона ҳам мавжуд.\nШелтеримизда қуйидаги мутахассислар хизмат кўрсатади: координатор, ижтимоий ишчи, психолон, офис менеджер. Агар керак бўлса, юристнинг маслаҳатлари ҳам ташкил этилади. Шунингдек, тунги сменлар ташкил этилган бўлиб, уларда 2 та мутахассислар навбат билан ишлашади.\nБизнинг марказимизда, вояга етмаган болалари бўлган аёл 4 ойгача яшаши мумкин. Бир вақтнинг ўзида шелтерда 30 та аёл ва уларнинг болалари истиқомат қилиши мумкин. Бу ерда аёллар ва болаларга яшаш учун зарур шарт-шароитлар яратилган бўлиб, улар озиқ-овқат, гигиена воситалари ва зарурат туғилганда дори-дармонлар билан ҳам таъминланади. Улар учун ижтимоий ишчи, психолог ва юристнинг маслаҳатлар ташкил қилинади. Агар зарурат бўлса, улар шелтерга хизмат кўрсатадиган ҳудудий поликлиникада тиббий кўрикдан ўтказилади. Шунингдек, заруратга қараб, аёллар ва уларнинг болалари учун вилоят соғлиқни сақлаш бошқармаси ёрдамида шаҳар касалхоналарига бепул ётқизиш ҳақида ордер ҳам расмийлаштирилади.\nШелтерда яшовчи аёлларнинг муаммоларини ҳал қилиш учун марказимиз давлат органлари билан фаол ҳамкорлик қилади. Масалан, булар қаторига вилоят, шаҳар, туман ҳокимликлари, ички ишлар, соғлиқни сақлаш, халқ таълими ва меҳнат, маҳалла ва оилани қўллаб-қувватлаш бошқармаси, вояга етмаганлар учун комиссиялар ва бошқалар киради. Биз ушбу идоралардан ўз вазифаларини бажаришни қатъий равишда талаб ҳам қилиб келамиз. Ушбу идоралар билан ўзаро муносабатлар натижасида, шелтер томонидан аёлларга соғлиғини тиклашга, иш топишга, керакли касб-хунарни (тикувчилик, пишириқ тайёрлаш, сартарошлик ва ҳ.к.) ўзлаштиришга, уй-жой учун ариза беришга, болаларни мактаб ёки боғчаларга жойлаштиришга ёрдам берилади. Бундан ташқари биз, маҳалла, аёлнинг қариндош ва яқинлари билан ҳам мулоқот қилишга ҳаракат қиламиз.\nАгар аёл эрининг олдига қайтолмаса, шелтеримиз юристи ўша аёлнинг эрини судга бериш ёки ажрашиш учун ҳужжатларни тайёрлашга ёрдам беради. Марказда яшовчи аёллар бир-бирлари билан фаол мулоқот қиладилар, улар муаммолари ҳақида суҳбатлашадилар, бир-бирларига маслаҳат бериб, ёрдамлашадилар. Бу ерда дўстона муҳит яратиш учун барча байрамлар ва туғилган кунлар ҳамма билан биргаликда нишонланади. Шундай қилиш оилавий муҳит яратилади. Яшаш учун яратилган шарт-шароитлар, мутахассис маслаҳатлари, давлат идоралари кўмаги, аёлларнинг бир-бири билан ўзаро алоқаси кабиларнинг барчаси зўравонлик қурбони бўлган аёлларни инқирозли вазиятдан чиқишига ёрдам беради. Шелтернинг бугунги кунгача бўлган фаолияти давомида 900 дан ортиқ аёллар ва болалар ундан бошпана топдилар.\nСуратда: БМТнинг минтақавий ваколатхонаси раҳбари Хелена Фрейзер хоним, ЮНИСЕФнинг Ўзбекистондаги вакили жаноб Мунир Маммадзе, БМТнинг Аҳолини тадқиқ қилиш жамғармаси (UNFPA) ваколатхонаси менежери ўринбосари Камолхон Имонхўжаев, БМТнинг Ўзбекистондаги ваколатхонаси координатори ва Стратегик ривожланиш гуруҳи раҳбари Сайман Хакер Бухоро вилоятидаги “Ойдин Нур” оила ижтимоий ҳимояси марказига ташриф чоғида, Facebook ижтимоий тармоғидан олинди.\nМамлакатимизда шелтерлар фаолиятини кучайтириш ва уларни самарали ишлашини ташкил этиш учун қандай ишларни амалга ошириш керак деб ўйлайсиз?\nШахноза Ихтиярова: 2019 йилда Ўзбекистонда зўрлик ишлатишдан жабр кўрган хотин-қизлар учун 197 та реабилитация марказлари очилган эди. Аммо ушбу марказларда молиялаштириш, мутахассислар масаласи муаммо бўлганлиги туфайли, уларнинг ўрнига Маҳалла ва оилани қўлаб қувватлаш вазирлиги ҳузурида 29 та Аёлларни реабилитация қилиш ва мослаштириш республика ва вилоят реабилитация марказлари ташкил қилинди. Шу нуқтаи назардан, янги ташкил қилинган шелтерларда қуйидаги масалаларга эътибор қаратилса мақсадга мувофиқ бўлар эди.\nБиринчи навбатда, шелтерлар фаолиятини самарадорлигини таъминлайдиган критерий сифатида у ерда фаолият юритадиган ходимларни айтса бўлади. Ушбу жойда ишлайдиган ходимлар, аввало, зўравонликка учраган ва ижтимоий ҳимояга муҳтож бўлган аёллар ва болаларнинг тақдирига бефарқ бўлмасликлари даркор. Шунингдек, мазкур реабилитация марказларини назорат қилувчи тузилма ходимларини ўқитиш керак. Ушбу тренинглар нодавлат нотижорат ташкилотлари аъзолари томонидан ўтказилса мақсадга мувофиқ бўлади деб ўйлайман. Бундан ташқари, мазкур шелтерларнинг фаолиятини тартибга солиш қоидаларини ўз ичига олган низомни қабул қилиш керак. Асосийси, бу шелтерлар фаолиятини нодавлат нотижорат ташкилотлар иштирокида мунтазам равишда мониторинг қилиб туриш ҳам мақсадга мувофиқ бўлади деб ҳисоблайман. Биз, Ўзбекистонда узоқ йиллар давомида аёллар ва болаларга ижтимоий муҳофаза кўрсатиб келаётган ташкилот сифатида, ўзимизнинг тажрибадан келиб чиқиб, янги ташкил қилинган шелтерлар билан ҳамкорликда ишаш ва тажриба алмашиш уларнинг фаолиятига фойда беради деган фикрдамиз.\nТазйиқ ва зўравонликдан жабр кўрган аёлларни реабилитация қилиш ва мослаштириш, уларга ҳар тарафлама ёрдам бериш давлат органлари ва фуқаролик жамияти институтларининг кун тартибида туриши керак бўлган муҳим масалалардан биридир. Ҳар бир инсон, ўз қадр-қиммати, ҳуқуқ ва эркинликларининг камситилишидан ва зўравоникдан ҳоли ҳаётда яшашга ҳақлидир. Шу нуқтаи назардан, давлат томонидан ташкил қилинган марказлар ва ННТ шаклида фаолият юритиб келаётган шелтерлар ўзаро ҳамкорлик ва тажриба алмашиш йўналишида фаолият юритишлари керак.


2,5 йил тақиқланган “Нафс” фильми катта экранга қайтди\n07 декабр 2019, Тошкент вақти: 01:44\nапрел 01, 2014\n"Нафс" фильми режиссёри Фаррух Соипов.\nИкки ярим йиллик тақиқдан сўнг таниқли актёр Фаррух Соипов суратга олган “Нафс” фильми Тошкент кинотеатрларида намойиш этила бошлади. 2011 йилнинг 26 октябрь куни Тошкентдаги Алишер Навоий номидаги санъат саройида тантанали равишда ўтказилган тақдимот маросимидан бир кун ўтиб, фильмнинг кинотеатрларда намойиш этилиши ман қилинган эди.\nТаниқли ўзбек актёри Фаррух Соипов суратга олган “Нафс” бадиий фильми 25 мартдан бошлаб Тошкентдаги кинотеатрларда намойиш этила бошлади.\nБу хабарни Тошкентдаги Алишер Навоий номидаги кино саройининг мулозими Озодликка тасдиқлади.\nИсми сир қолиш шарти билан Озодликка гапирган “Нафс” фильмининг ижодкорларидан бири тақиқнинг бекор қилиниши Фаррух Соипов бошида сузиб юрган қора булутларнинг тарқалиши билан боғлиқлигини айтади:\n- Бу фильмни тақиқлашганда ҳам ҳеч қандай сабаб келтиришмаганди. Фаррух Соиповнинг ўша пайтда намозхон бўлиб, Умрага бориб келганими ёки кинони номи ёқмаганми, ишқилиб, ҳеч ким билмайди нима сабабдан тақиқлашганини. Агар кино энди қўйилаётган бўлса, демак ундан барча гумонлар олиб ташланган бўлиши керак, - дейди суҳбатдош.\nУнинг айтишича, кино премьераси арафасида Фаррух Соипов тегишли идораларга чақирилиб, 8 кун тергов берган эди:\n- Ўша пайтда жуда кўп тадбиркор ва ижодкор тошкентлик ёшлар диний айблов билан қамалиб кетди. Фаррухни ҳам шу бўйича суриштиришган. Лекин ўшандан буён Фаррух на бирор кинода роль ўйнади ва на бир кино олди. Энди у ижодга қайтса керак, деб умид қиламан, - дейди фильм ижодкорларидан бири.\nУнинг айтишича, аслида бу фильмда ҳеч қандай диний даъват ёки тузумга тажовуз деган нарса бўлмаган:\n- Бу фильм, номи ҳам айтиб турибди, нафсига гирифтор бўлган одамларнинг қандай аҳволга тушиши ҳақидаги замонавий ва тарбиявий асар, холос, - деди суҳбатдош.\nИкки ярим йил тақиқланган “Нафс” филмида ўзбек шоу бизнесидаги салбий ҳолатлар акс этган. Фильмда шайтон васвасасининг инсон онгига зарарли тарафларини кулги воситасида ëритишга уринилган.\n“Ўзбеккино” миллий агентлигидан филмнинг катта экранларга қайтгани хусусида бирор муносабат олишнинг имкони бўлмади.\nБугунги ўзбек киносининг таниқли актёрларидан бири Фаррух Соипов 2011 йилнинг октябрь ойида бир ҳафта давомида ҳибсда сақланиб, қўйиб юборилган эди. Фаррух Соиповга яқин манбаларнинг айтишларича, у диний-радикал мотивларда айбланган шахсларга алоқадорликда гумон қилиниб, сўроққа чақирилган.\nАсли касби ҳуқуқшунос бўлган Фаррух Соипов 2003 йилдан бошлаб кино оламига кириб келган ва тез орада таниқли актёрлар қаторидан ўрин эгаллаган.\nАсл касби ҳуқуқшунос бўлган Фаррух Соипов 2005 йилда Тошкент Давлат юридик институтини тамомлаган.\nФаррух Соиповнинг 2007 йилда Нью Йорк киноакадемиясини тамомлагани ҳам айтилади.


«Норма Маслаҳатчи» газетасининг 2017 йил 15 август 33-сони - Gazeta.Norma.uz\n«Норма Маслаҳатчи», №33, 2017й. 15 август\n«E-ijro auksion» – шаффоф тизим\nТўлов интизоми – ҳар бир давлатнинг иқтисодий барқарорлигини таъминловчи муҳим омиллардандир. Бунга ҳар бир фуқаро ва юридик шахснинг солиқларни, истеъмол қилинган ресурслар ҳақини ва бошқа тўловларни ўз вақтида тўлаши киради.\n1140 рақамини териб, пенсия таъминотига доир масалаларни ҳал этиш, маслаҳат олиш ёки Пенсия жамғармасидаги керакли бўлимнинг манзили, телефон рақамини билиб олиш мумкин. Шу сонни ўқиб, бевосита алоқа қандай ишлаётгани ҳақида маълумотга эга бўласиз. Одатдагидек, газетхонларнинг саволларига ЎзР МВ ҳузуридаги бюджетдан ташқари Пенсия жамғармаси ижроия аппаратининг мутахассиси жавоб беради.\nИхтисослигим бўйича ишламоқчиман\nНТМнинг 2 та муассиси бор: 1-муассис – директор; 2-нчиси – маълумоти бўйича руҳшунос, якка тартибдаги тадбиркор. Иккинчи муассис ишга жойлашмасдан туриб руҳшунослик хизматларини кўрсата оладими? Зеро у ташкилот фойдаси учун ишлаб, бунда иш ҳақи олмаслиги мумкин. Ёки у умумий асосларда ишга жойлашиши шартми? НТМга расман ишга жойлашган тақдирда буни қандай қилиб тўғри расмийлаштириш мумкин, ахир у ЯТТ ҳам ҳисобланади-ку? Ўриндошлик асосидами?\nХодимни 0,5 ставкадан тўлиқ ставкага қандай ўтказиш мумкин?\nКомпаниямиз ходимни декрет таътилидан чақирмоқчи. Буни қандай қилиб тўғри расмийлаштириш мумкин?\nДастурхонингиздаги – пишлоқ! Бироқ...\nПишлоқни кўпчилик хуш кўради, унинг навларини бирма-бир санаб берадиганлар ҳам бор. Айниқса, хуштаъм, яхши пишлоқ олдида ҳар қандай ирода ҳам бўшашади. Пишлоқпазлик – нозик иш, у эътиборсизликни кўтармайди, балки маҳорат ва меҳнатсеварликни талаб қилади. Бироқ ҳамма вақт ҳам брак маҳсулот ишлаб чиқарувчилар бўлган, улар сифатсиз пишлоқ чиқараверганлар. Ўтган асрнинг 70-йилларида ана шундай жиноят ишини текширишни Минск вилояти Крупа туманининг прокурор ёрдамчиси В.Н.Демидовичга топширишган эди. Мазкур воқеани у ҳикоя қилиб берган.\n№29-30 25 июль 2017\n№28 18 июль 2017


22 ноябр 2019, Тошкент вақти: 22:25\nЖорий йилнинг 7 ноябрь куни Тошкент вилоятининг Тошкент тумани “Ойдинҳаёт” маҳалла фуқаролар йиғинида яшовчи К.И. исмли аёлнинг уйи ертўласига ўрнатилган иситиш печи мўрисидан сизиб чиққан газидан аёлнинг ўзи, қизи, икки набираси ва меҳмонда бўлган қариндоши заҳарланиб, касалхонага ётқизилган. Бу ҳақда Ўзбекистон Ички ишлар вазирлигининг Жамоатчилик ва оммавий ахборот воситалари билан алоқалар бошқармаси маълумот тарқатди.\nВазирлик хабарномасида яна шу куни Фарғона вилоятининг Сўх туманида “Себзор” маҳалла фуқаролар йиғинида Ҳ.М. уйида иситиш печига кўмир ёқиб, назоратсиз қолдиргани сабабли ўзи ва турмуш ўртоғи М.М.лар кўмир исидан заҳарланиб, касалхонага ётқизилгани айтилган.\nҲар икки ҳодиса юзасидан суриштирув ишлари олиб борилаётгани қайд этилган.


Симобли, галинстанли ёки электрон — қайси термометрни танлаган афзал?\n22:30 / 30.07.2020\nКоронавирус пандемияси даврида саломатликни назорат остида ушлаб туришда тана ҳарорати кўрсаткичлари муҳим ҳисобланади. Шу нуқтайи назардан тана ҳароратини ўлчовчи турли шакл ва ишлаш услубига эга бўлган термометрлар кенг қўлланилмоқда. Аммо уларнинг ҳаммаси ҳам аниқ натижани кўрсата оладими?\nҲар қандай термометр ягона принцип – тана ажратаётган иссиқликни ўлчов шкаласидаги рақамларга айлантириб бериш асосида ишлайди.\n«Аргументы и факты»нинг ёзишича, термометрнинг ҳар бир шакли –ўзининг қўлланиш соҳаси, камчилик ва устунликларига эга.\nАфзаллиги: энг кенг тарқалган термометр тури. Ҳароратни кўрсатиш аниқлиги жуда юқори – хатолик 0,1 даражага бўлиши мумкин.\nКамчилиги: жуда нозик ва қисқа муддатга хизмат қилади. Синиб кетиши осон, натижада ичидаги симоб ҳавога тарқалиб, хавф туғдириши мумкин. Ҳароратни ўлчаши ҳам кўпроқ вақт талаб этади – 5-7 дақиқа ушлаб туриш керак.\nАфзаллиги: бу термометр ўзида симобнинг ўрнида галлий, индий ва қалай аралашмаси – галинстан моддасини сақлайди. Хавфсиз, синган тақдирда ҳам атрофга хавф туғдирмайди.\nКамчилиги: фойдаланиш қийинроқ. Ишлатишдан аввал жуда қаттиқ ва узоқ вақт силкитиш талаб этилади.\nУлар ихчам ва чиройли кўринишга эгалиги билан афзал бўлиши мумкин, аммо хато кўрсаткични бериши эҳтимоли юқори. Маълумки, электрон термометрлар бир неча сонияда натижани чиқариб берди – ҳамма муаммо шунда. Қисқа фурсат ичида тана ҳароратини аниқ кўрсатиб бериб бўлмайди.\nЭлектрон термометр ўлчаш жараёни тугагани ҳақида сигнал беради, аммо сигналга қарамай 5-7 дақиқа давомида уни тутиб туриш мақсадга муовфиқ, шунда натижа ҳаққоний чиқиши мумкин. Аммо баъзи электрон термометрлар сигналдан кейин автоматик тарзда ўчиб қолади, шу боис сигналдан кейин ҳам ўлчашда давом этиш функциясига эга моделни танлаш мумкин.\nЭлектрон термометрлар натижасининг ноаниқлиги сабабларидан яна бири унинг қон томирлари билан қанчалик яқин контактга киришишига боғлиқ. Ҳарорат аниқ ўлчаниши учун термометр қон томирларига яқин юза (мисол, оғиз бўшлиғи)га қўйилиши керак.\nШунингдек, электрон термометрни вибрация, қуёш нурлари ва электрон ускуналар таъсиридан узоқда тутиш керак.\nАҳоли тўпланадиган, кириш-чиқиш фаол бўлган жойларда инфрақизил термометрлар қўлланилмоқда. Уларни масофадан қўллаш мумкин, ҳар бир фойдаланишдан кейин дезинфекция қилиш талаб этилмайди. Аммо ҳарорат аниқ ўлчаниши учун қон томирлари билан контакт яқин бўлиши кераклигини инобатга олсак, натижанинг аниқлиги шубҳали.\nБу турдаги термометр ҳозиргача асосан педиатрияда – боланинг тана ҳароратини ўлчаш зарур бўлганда қўлланиларди. Шунингдек, бола анъанавий термометрни 5-7 дақиқа ушлаб тура олмагани учун ҳам бу усул қўл келади.\nИнфрақизил термометрдан фойдаланишда уни қулоқ супраси, пешана ёки чаккага йўналтириш керак бўлади – бунда йўриқномага риоя қилиш шарт.\nСифатли инфрақизил нурли термометр ва тепловизорларни Zon.uz дўконидан харид қилинг


РАВШАН ҲАЙДАРОВ: «ВАЗИЯТНИ ЎНГЛАЙ ОЛИШИМИЗГА ИШОНАМАН»\nЎзбекистон Кубоги чорак финал дастлабки учрашуви доирасидаги «Динамо» - «Локомотив» (3:4) учрашувидан сўнг «Динамо» бош мураббийи Равшан Ҳайдаров журналистлар саволларига жавоб қайтарди.\n«Бугун мухлисларга ёқадиган, голларга бой, қизиқарли ўйин бўлди. Эътибор берган бўлсангиз, кубок баҳсида биз кўплаб ёшларга имкон бердик. Чунки шундай ўйинлар орқали ёшлар анча тажриба тўплашади. Бироқ учрашув бошида йигитларим довдираб қолишди. Иккита гол ўтказиб юбориб кейин олдинга чиқиб олишимиз тажрибали футболчилар эвазига бўлди. Айниқса, Зайниддин Тожиев ва Фаррух Шотурсуновни алоҳида таъкидлашим мумкин. Ғалабали ҳисобни сақлаб қола олмаганимизга сабаб рақибнинг кучли таркиби ва тажрибасидан деб биламан» - дейди Равшан Акмалович.\n«Футболда хатолардан кўп учрайди. Ҳакамларнинг хатоларидан азият чекканлигимизни ҳам инкор этолмайман. Аммо қўлимиздан ҳеч нарса келмайди. Дарвозабон масаласида Игорь Михайлов икки ўйинда Мельничукнинг ўрнини билинтирмасликка уринди. Кейинги ўйинда Андрей Мельничук майдонга тушишга тайёр бўлади. Фаррух Шотурсунов яқинда оғир жароҳатдан чиқиб аста-секин ўзига келаётганди. Бугунги ўйин Фаррухнинг бутун ўйин давомида ҳаракат қила олишига жавоб бўлди» - дея таъкидлади мураббий.\n«Умуман олганда бугун ёшларимизнинг пешқадам клубга жиддий қаршилик кўрсата олганлиги мени қувонтирди ва уларнинг ўйинидан қониқиш ҳосил қилдим. Жамоамиз таркиби ёмон эмас, бир қатор сабаблар туфайли очколар йиға олмай қолдик. Бу мағлубиятлар учун мухлислардан узр сўрайман. Вазиятни ўнглашимизга ишонаман. Кўплаб жароҳатлар бизни анча қийнади. Ўз ўйинимизни тўлиқ кўрсатишга халал берди. Давралар оралиғида таркиб борасида ўзгаришлар қилмоқчимиз. Чунки «Динамо» ҳар томонлама паст ўринларда юришга лойиқ эмас», - дея фикрини якунлади Равшан Ҳайдаров.\nЎқилди (марта): 1960. Киритилган сана: 2014-06-11 00:00:00.


Сентябрь 2019 — Chiroqchit.UZ\n– Энди икки нафар набирам шу боғчада таълим-тарбия олади, – дейди меҳнат фахрийси Х.Бекмуродов. – Уларга яратилган шароитларни кўряпсизми? Чекка қишлоқда шундай боғча фаолият олиб боради, деб тассаввур қилолмасдик. Мана, энди шаҳардагидан кам бўлмаган шароитда фарзандларимиз таълим-тарбия олишади. Бундан аҳолимиз жуда мамнун. Тадбиркор Махлиё Тожиева ташаббуси билан ташкил этилган “Муштарийбону” б... »\nЖорий йил 6 сентябрь куни Президентимизнинг “Профессионал таълим тизимини янада такомиллаштиришга доир қўшимча чора-тадбирлар тўғрисида”ги фармони қабул қилинди. Профессионал таълим тизимини илғор хорижий тажрибалар асосида такомиллаштириш, бошланғич, ўрта ва ўрта махсус профессионал таълим босқичларини жорий қилиш орқали меҳнат бозори учун малакали ва рақобатбардош кадрлар тайёрлаш ҳамда бу жараё... »


Филиппинлик мусулмон Нур Люкман жангарилар тажовузидан ўз уйида насронийларни яшириб, жасорат кўрсатди. Филиппиннинг Марави шаҳри ИШИД жангарилари томондан босиб олинган бир вақтда насроний ишчилар Люкманнинг уйида таъмирлаш ишлари олиб боришаётган бўлган.\n"Шаҳар босиб олинганда, баъзи насронийлар шаҳарни тарк этиша олмаган, шунинг учун мен уларни ҳимоя қилишни ўз зиммамга олдим", деб эсламоқда Люкман.\nЖангарилар унинг уйи эшигини тақиллатишганда, Люкман уларни кетишга кўндира олган. Унинг айтишича, агар террорчилар унинг уйида насронийлар борлигини билиб қолишганда, унда ҳеч ким омон қолмасди.\nФилиппин ҳукуматининг маълум қилишича, шаҳарни озод қилиш вақтида 30 нафар фуқаро ва 38 нафар ҳарбий ҳалок бўлган. Шунингдек, 1200 нафар одам ҳарбийлар томондан қутқариб қолинган ва 120 жангари йўқ қилинган.\nФилиппин мусулмон насроний


Ҳижрий-шамсий 1394 йил мурдод ойининг 1- чиси\nҲижрий қамарий 1436 йил шаввол ойининг 6 -чиси\nВа милодий ҳисоб билан 2015 йил июль ойининг 23 -чи кунидир.\nБундан 650 йил илгари ҳижрий-қамарий 786-чи йил шаввол ойининг 6-чисида:\nМусулмон халқининг шоири ва ҳадис илмининг билимдони Ибн Бардес вафот этди. У Ливан шаҳарларидан бири бўлмиш Баъалбак шаҳрида таваллуд топди. У ўз ватанида бошланғич маълумотини олганидан сўнг Димишқ шаҳрига сафар қилди. Ва уша вақтдаги машҳур олимларнинг билимларидан баҳраманд бўлди. У исломий турли мамлакатларга қилган сафарлари зимнида, ўз маълумотини мукаммаллаштиришга катта эътибор берди ва кейинчалик дарс бериш билан шуғулланди. Халқ ўртасида ўзининг яхши хулқ-атвори, диндорлиги ва нафсини тийиши билан машҳур бўлган Ибн Бардесдан ёзма шаклида асарлар боқий қолган. Уларнинг ўртасидан "Ал-Иълом фи вафоётил-иълом" номли китобига ишора этиш мумкин.\nБундан 186 йил муқаддам милодий 1829-чи йил июль ойининг 23-чисида:\nЧоп этиш машинаси кафш этилди. Милодий 1829 йил 23 июль ойида америкалик Вильям Берт томонидан ишлаб чиқарилган чоп этиш машинаси ва айтишларига кўра, чоп этиладиган биринчи машина ҳисобланмиш мосламани Мичиган штатида кашф этишини рўйхатга киргизди. Аммо бундан кейин Вильям Берт томонидан ихтироъ этилган ушбу мослама ҳақида ҳеч қандай хабар эълон қилинмади. Ва 31 йилдан кейин милодий 1867-чи йилда Христофор Шул, Карлос, Галиден ва Самуэл номли уч нафар америкаликлар Американинг Висконсин штатидаги Милвоки шаҳрида фойдаланиши осон ва амалий бўлган чоп этиш машинасини ишлаб чиқардилар. Ва уша вақтда аслаҳа ва тикувчилик машиналарини ишлаб чиқарадиган Рамингтон корхонаси ушбу чоп этиш машинасини массали ишлаб чиқариш учун улардан 12 минг долларга сотиб олди. Ва "Шул-Галиден" номи остида ушбу машинани саноатда ишлаб чиқаришни бошлади.Натижада ушбу машина дунё буйлаб умумий ва зарурий бир воситага айланиб қолди. Шуни зикр этиш лозимки, "Тойпу Грофар" номли чоп этиш машинасини ишлаб чиқариш учун сайъ-ҳаракатлар 14-чи асрда бошланган эди ва милодий 18-чи асрга келиб амалда татбиқ этилди.\nБундан 136 йил олдин милодий 1879-чи йил июль ойининг 23-чисида:\nГерманиянинг машҳур шарқшуноси ва эроншуноси Эрнест Херсфелд таваллуд топди. У қадимий қабила ва қавмларнинг тили ва хаттини ўрганишда катта маҳоратга эга эди. Херсфелд Эрон ва Ироқнинг қадимий таърихини яхши ўрганган эди ва кўп йиллар давомида ушбу илмлар бўйича Берлин униветситетида таълим берди. Германиялик ушбу шарқшунос таърих,форс тили ва ислом дини ҳақида 190 та китоб, рисола ва мақолалар ёзди ва Шероз яиқинидаги Персиполисда ёзилган ёзувларни ўқиди. "Эрон ва қадимий шарқ" номли унинг муҳим китоби қадимий Эроннинг санъати ҳақида ёзилган китоб саналади.\nХерсфелд милодий 1947-чи йилда вафот этди.


GM Uzbekistan 1 июндан автомобиллари нархларини оширди. Бу ҳақда «Ўзавтосаноат» ахборот хизматига таяниб UZ24 хабар қилди.\nНархларнинг қанча миқдорда оширилиши бўйича «Ўзавтосаноат» ҳеч қандай маълумот бермаган. UZ24 манбаларининг хабарига кўра, нархлар ўртача 30%га қимматлашиши кутилмоқда.\nСайтга кўра, GM Uzbekistan сайтида кўрсатилган телефон рақамлари орқали компания билан боғланишнинг имкони бўлмаган. Ишонч телефонидан берилган жавобда эса уларда нархлар ҳақида ишончли маълумот йўқлиги айтилган.\nЭслатиб ўтамиз, президентнинг 26 майдаги қарори билан GM Uzbekistan автомобиллари миллий валютада сотилиши белгиланган.


Mart 2019 – "Kattaqo'rg'on tongi"\nКаттақўрғон шаҳар сектор раҳбарларига мурожаат, таклиф ёки мулоҳазаларингиз борми? Унда қуйидаги телеграм мессенджерлари орқали билдиришингиз мумкин:\nШаҳар ҳокими (Хашимов Музаффар Казимович): (99) 595-20-29 Шаҳар прокурори (Джумаев Шермат Шодиқулович): (99) 595-20-31 Шаҳар ИИБ бошлиғи (Мухаммадиев Отабек Рустамович): (90) 329-09-09 Шаҳар ДСИ бошлиғи (Рустамов Собирджон Махмудович): (93) 352-29-93\nБаҳор, бир зумингни умримга алмаш, Сен каби борлиқни қучиб эсай мен. Ўшанда дер эдим мана бу яшаш, Заминдан бир гиёҳ бўлиб ўсай мен. Қувончим бўларди қирда қизғалдоқ, Бахтдан қалбим тарс-тарс ёрилган лаҳза. Ўкинчим бўларди кўксидаги доғ, Кин ва адоватлар солганда ларза. Кўзимдан қуйилиб қониқиш ёши, Оламни сел бўлиб ювардим, тинмай. Майли, бир зум яшай сен каби тошиб, Сўнг кўзим юмардим ортга қарамай… Рухсора ОЛЛОЁРОВА БАҲОР Баҳор бу бахт, баҳор бу севинч, Азиз баҳор кўз ёмғирим ич. Бўлсанг қайсар, обрўни асрар, Баҳор деган исмингдан сен кеч. Баҳор шодлик,…\nJamiyat, Madaniyatkattaqo'rg'on, tongiLeave a comment\nТўғри ва соғлом овқатланиш – бу биринчи навбатда организмнинг тўғри ўсиш ва ривожланишини, мустаҳкам соғлиғини, узоқ умр кўриш ҳамда самарали меҳнат қилиш қобилиятини таъминловчи бош омил саналади. “Овқатланиш ҳаёт учун кураш шаклларидан бири сифатида жамики жонзотларнинг олдида турган асосий масала ҳисобланади” деб таъкидлайди Республикамизда соғлом турмуш тарзи тарғиботининг жонкуярлари. Ҳа, аслида ҳам шундай. Инсон ўзининг барча онгли ҳаётида ўқиб изланади, касб эгаллайди, меҳнат қилади, оиласи учун маблағ топади ва унинг асосий қисмини айнан оила аъзоларининг овқатланиши учун сарфлайди. Тўғри, аждодларимиз бугунгидек овқатлик маҳсулотларини захиралашни, сақлашни унча яхши билмаганлар. Фақат қорни…\nIqtisodiyot, Jamiyat, Madaniyat, YangiliklarLeave a comment\nтаниқли саҳна муаллими, “Шуҳрат” медали соҳиби Равшан Ёриевни эслаб… Истеъдод ариқдан оқадиган сув ёки осмондан ёғаётган қор эмаски, уни асраб-авайлашмаса. Унинг қадри ҳам, қиммати ҳам инсоннинг ҳаёти билан тенг. Шунинг учун ҳам истеъдодли кишилар, энг аввало, ўзларини қадрлаши, авайлаши шарт. Аммо, куюнчак, талабчан режиссёр, театр санъати фидойиларидан бири Равшан Ёриев билан қарийб ўн беш йил Каттақўрғон театрида ҳамкорлик қилган бўлсамда, унинг турмушдан, соғлиғидан нолиганини эшитмаганман. У мудом саҳна, ижод дарди билан яшарди. Зеро, саҳнадаги ижод – ором бермайдиган сеҳрли дард. У актёрни ҳам, режиссёрни ҳам ҳар қандай кўйга солади. Гоҳида…\nЎзбекистон халқи яхшиларнинг саъй-ҳаракати билан катта тараққиёт йўлида дадил бормоқдалар. Элимизда мавжуд муаммолар адолат билан ҳал этилмоқда, кексаларга ҳурмат, ёшларга кенг имкон берилмоқда. Бугун жамиятимиз ривожи йўлида олиб борилаётган саъй-ҳаракатлар замиридаги биз кексаларга кўрсатилаётган улкан ғамхўрлик ва эътибор бизни янада руҳлантириб оилаларимиз билан бахтли яшашга, ўз тажрибамиз ва маслаҳатларимиз билан ислоҳотларда фаол бўлишимизда куч-ғайрат бермоқда. Биз республикамизнинг турли ҳудудларидан Каттақўрғон шаҳридаги «Марварид» санаторийсига дам олиш ва даволаниш учун бепул йўлланма билан келган нуронийлар бу ердаги шарт-шароитлардан мамнун бўлиб, юртимиздаги тинчлик ва тотувликни янада бардавом бўлишини дуо қилиб турибмиз. Сиҳатгоҳда даволанаётган…\nМен ва Сарвар амакиваччалармиз. “Ширинсуханлик” ҳақида иккимиз баҳслашиб, бу фазилат ҳақида бувимдан сўрадик. Барча зарур ишларини йиғиштириб биз билан суҳбатлашишни хуш кўрадиган бувижоним дарҳол бизга бу фазилат ҳақида гапириб, қизиқарли ривоятни сўзлаб бердилар. Ширинсуханлик энг гўзал фазилат. Нега десангиз, кишининг сўзлари ўзи каби чиройли бўлиши керак. Ахир чиройли, пурмаъно, ёқимли сўзлаган кишининг ёнидан ҳеч кимнинг кетгиси келмайди. Бемаъно, қўпол гапирадиганлардан барча ўзини олиб қочади. Улар билан ҳеч кимнинг суҳбатлашгиси, дўстлашгиси келмайди. “Жаҳлдор кишидан ҳатто ит ҳам қочади” деган нақл бор. Бу бежиз айтилмаган бўлса керак. Бундай кишилар суҳбатдошининг кўнглини ранжитиб…\nMadaniyat, Ta`lim, Yangiliklarkattaqo'rg'on, tongiLeave a comment\nТаҳририятимизга тадбиркор Ў.Маматов солиқ тизимига оид бир неча саволлар билан мурожаат қилган. Ушбу саволларга Каттақўрғон шаҳар ДСИ бўлим бошлиғи Д.Иззатуллаев жавоб беради. Савол: ҚҚСни ҳисоблаб чиқаришнинг соддалаштирилган ва стандарт тартибининг фарқи нимада? Жавоб: – Биринчидан, принципиал фарқи шундаки, соддалаштирилган тартибдаги КҚС тўловчилар харид қилинган товар (иш, хизмат)лар бўйича тўланган ҚҚСни ҳисобга олиш ҳуқуқига эга бўлмайди. Иккинчидан, соддалаштирилган тартибдаги ҚҚC реализация қилинаётган товар (иш, хизмат)лар қийматидан келиб чиққан ҳолда, ҳисоблаб чиқарилади. Учинчидан, соддалаштирилган тартибдаги ҚҚС умумбелгиланган тартибдаги ҚҚСнинг амалдаги ставкасидан паст бўлган дифференциаллашган ставкалардан келиб чиққан ҳолда ҳисоблаб чиқарилади. Савол: Умумбелгиланган…\nХУШЁР БЎЛГАН ЯХШИ\nБугун юртимизнинг барча шаҳару қишлоқларида кириб келган баҳор фаслининг таъсири натижасида юқори кайфиятда байрам тадбирлари кўнгилочар миллий ўйинлар ташкил этилиб, баҳор таомлари тайёрланмоқда. Булардан сумалак таоми биринчилар қаторидадир. Сумалак таёрлашда ёшу қарилар бирдек фаол иштирок этишади. Лекин мактаб ёшидаги ўқувчиларимиз бебошлик қилиб, сумалак таёрлаш жараёнларида хавфсизлик қоидаларига риоя қилмасликлари натижасида куйиш тан жароҳати олган ва хаттоки, ҳалок бўлган ҳолатлар ҳам афсуски содир бўлган. Бундай ҳолатларни олдини олишда биз катталар, ота-оналар, мактабдаги маъсул раҳбар ва ўқитувчилар қаттиққўллик билан юртимизнинг келажаги бўлган фарзандларимизни назорат қилиб боришимиз талаб этилади. Назоратсизлик ва лоқайдлик жуда…\nЎлкамизга баҳор кириб келди. Қалбларимизга илиқлик олиб кирувчи, меҳр ва муҳаббатга лиммо-лим ушбу фаслни ҳар бир инсон интиқиб кутади. Баҳорнинг келганини биринчи бўлиб далалардаги қийғос очилган лолалар, бойчечаклар, кўзни қувнатгудек оппоқ бўлиб гуллаган бодом гуллари-ю, тонгларимизни ёқимли ифор ила отишидан ҳам биламиз. Баҳорнинг илк ойида, яъни 21 мартда юртимиз бўйлаб яшариш, янгиланиш байрами “Наврўз” кенг нишонланади. Ушбу байрам бизнинг миллий қадриятлармиз, урф-одатларимизни ўзида акс эттирувчи, ўлкамизга янги кун, янги йилнинг кириб келишини билдирувчи муборак кундир. Наврўз байрамининг ўзига хос хусусиятлари бор. Байрам арафасида барча инсонлар бир-бирларидан ҳол-аҳвол сўрайдилар, аразлашганлар ярашадилар,…\nОСОЙИШТАЛИК – УЛУҒ НЕЪМАТ\nМиллий гвардия таркибидаги Қўриқлаш хизмати фаолияти самарадорлигини ошириш, шунингдек, мулкка бўлган тажовузни профилактика қилиш ва олдини олишда замонавий ахборот-коммуникация технологияларидан кенг фойдаланишни жорий этиш мақсадида, Президентимиз томонидан “Жисмоний ва юридик шахсларни мулкининг қўриқланишини таъминлаш самарадорлигини ошириш чора-тадбирлари тўғрисида” Қарори қабул қилинганди. Унга кўра 2022 йил 31 декабрга қадар Республиканинг барча ҳудудларида техник қўриқлаш ва ҳаракатланиш пунктларига хабарни узатиш ҳамда марказлашган кузатувнинг автоматлаштирилган тизими босқичма-босқич жорий этилади. Бунда, биринчи навбатда, объектлар ва фуқаролар хонадонларининг қўриқловини таъминлашдаги техник воситалар тўлиқ замонавийларга алмаштирилади. Ушбу қарор ижросини таъминлаш бўйича шаҳар туманлараро қўриқлаш бўлими томонидан…\nОДАМ САВДОСИ – МИЛЛАТ ЗАВОЛИ\nБугун юртимизда фуқароларимизнинг эркин ва фаровон ҳаёт кечиришлари учун барча имкониятлар яратилган. Албатта ҳаётини ҳалол ризқ-рўз билан ўтказишни истаган, ўз ҳақ-ҳуқуқларини яхши билган, муайян касб-корга эга бўлган инсонлар бу имкониятлардан унумли фойдаланиб муносиб ҳаёт кечирмоқдалар. Лекин енгил ва ҳаром йўл билан пул топишни ўзига эп биладиган баъзи бир инсонлар ўзгаларнинг соддаликларидан фойдаланиб уларнинг ҳақ-ҳуқуқларини поймол қилиб, ўз мақсадлари йўлида инсонларни сотишдек қабих ишларни қилишгача бориб етмоқдалар. Одам савдоси деб аталувчи бу иллат бугун халқаро миқёсдаги муаммолардан бири саналиб уни олдини олиш инсоният олдидаги энг долзарб масала ҳисобланади. Энг ёмони бу…\n“ОИВ” инфекциясидан огоҳ бўлинг\nОИВ инфекцияси бутун дунё мамлакатлари аҳолисига тарқалиб, пандемия тусини олди ва давлатлар иқтисодий ривожланишига ҳамда аҳоли саломатлигига зиён келтирмоқда. ОИВ инфекциясини ретровируслар оиласига кирувчи лентавируслар чақиради. Ушбу вирус организмнинг иммун тизимидаги лейкоцитларни, яъни оқ қон таначаларининг СД-4 рецепторларини сақловчи Т-лимфоцитларнинг ҳалокатига олиб келади, иммун тизимини шикастлайди, натижада организм турли юқумли касалликлар ва ўсмаларга берилувчан бўлиб қолади. Эпидемиянинг ривожланишига бетартиб, пала-партиш жинсий алоқа қилувчилар сабаб бўлади, чунки жинсий аъзолар суюқликларида ОИВ вируси яхши ривожланади ва кўпаяди. Шунинг учун оилага садоқат муҳим аҳамиятга эгадир. Иккинчи юқиш йўли парентрал (тана бутунлиги бузилиши билан…\nҚишнинг изғиринли кунлари аста-аста чекингандай бўлиб, ўрнини бутун мавжудот, бутун одамизот интиқиб кутган янгиланиш, яшилланиш, яшариш фасли бўлмиш баҳорга бераркан, кўкламнинг дилларга ором берувчи соҳир эпкинлари қалбларимизга ажиб бир илиқлик, ажиб бир баҳорий кайфият бағишлаётгандай, аллақачон гуллаб улгурган бодом дарахти-ю, зардоли дарахтларининг гулларида учиб-қўниб гужғон ўйнаётган асалариларнинг, осмонларни тўлдириб қайтаётган турналарнинг қалдирғочларнинг чуғур-чуғурида тирикликнинг баётини кўрамиз. Яқинларимизнинг, дўст қадрдон, таниш-билиш, юртдошларимизнинг гулгин чеҳраларида кўклам қуёшининг тафтини тинчлик, ҳотиржамликнинг шукронасини илғор олиш қийин эмас. Кўкда увада кўрпаларини ҳорғин-ҳорғин елкалаб кетаётган булутлар ортидан тип-тиниқ, ложивард осмон каби қалблар, юраклар, кўнгиллар ороланиб руҳиятингизга…\nСАЙЛОВЛАР ЯНГИ САЙЛОВ КОДЕКСИ АСОСИДА ЎТКАЗИЛАДИ\n2019 йилги парламент ва маҳаллий кенгашларга сайловлар янги Сайлов кодекси асосида ўтказилади. Олий Мажлис Қонунчилик палатасида Сайлов кодекси лойиҳасининг қизғин муҳокамаси бўлиб ўтди. Бир гуруҳ депутатлар томонидан қонунчилик ташаббуси ҳуқуқи асосида киритилган кодекс лойиҳаси Ўзбекистон Республикаси Президенти Ш.Мирзиёевнинг 2017 йил 22 декабрда Олий Мажлисга тақдим этган Мурожаатномасида белгилаб берилган вазифалар ижроси доирасида тайёрланди. Бугун мазкур лойиҳа Қонунчилик палатаси мажлисида биринчи ўқишда қабул қилинди. Мазкур кодекс 5 та қонун ҳужжатлари (“Ўзбекистон Республикаси Президенти сайлови тўғрисида”, “Фуқароларнинг сайлов ҳуқуқлари кафолатлари тўғрисида”, “Ўзбекистон Республикаси Олий Мажлисига сайлов тўғрисида”, “Халқ депутатлари вилоят, туман, шаҳар…\nВАСИЯТ БЎЙИЧА ВОРИСЛИК ТУШУНЧАСИ\nЎзига тегишли мол-мулкни ёки бу мол-мулкка нисбатан ҳуқуқини вафот этган тақдирда тасарруф этиш хусусидаги хоҳиш-иродаси васият деб эътироф қилинади. Васиятнома шахсан тузилиши лозим. Васиятноманинг вакил орқали тузилишига йўл қўйилмайди. Фуқаро ўзининг барча мол-мулкини ёки унинг муайян қисмини қонун бўйича меросхўрлар доирасига кирадиган, шунингдек кирмайдиган бир ёки бир неча шахсга, шу билан бирга юридик шахсларга, давлатга ёки фуқароларнинг ўзини ўзи бошқариш органларига васият қилиши мумкин. Васият қилувчи қонун бўйича меросхўрлардан биттасини, бир нечасини ёки ҳаммасини изоҳ бермаган ҳолда меросдан маҳрум қилишга ҳақли. Қонун бўйича меросхўрни меросдан маҳрум этиш, агар васиятномадан бошқа…


07:56 / 16.09.2016 | Xamza | 6533\nАссалому алайкум! Агар бир инсон иккинчисига ишониб, ўртада туриб уларни таништириб пул олиб берса. Кейин пул олган, пул берганга қайтармаса пулнинг ҳаммаси ўртадаги одамни зиммасига тушадими?\nВа алайкум ассалом! Тушади. Буни кафиллик дейилади.\nعَنْ سَلَمَةَ بْنِ الْأَكْوَعِ رَضِي اللهُ عَنْهُ، قَالَ: كُنَّا جُلُوسًا عِنْدَ النَّبِيِّ صَلَي الله عَلَيْهِ وَسَلَّم إِذْ أُتِيَ بِجَنَازَةٍ، فَقَالُوا: صَلِّ عَلَيْهَا، فَقَالَ: قَالَ: «هَلْ تَرَكَ شَيْئًا؟» قَالُوا: لَا، قَالَ: «فَهَلْ عَلَيْهِ دَيْنٌ؟» قَالُوا: ثَلَاثَةُ دَنَانِيرَ، قَالَ: «صَلُّوا عَلَى صَاحِبِكُمْ»، قَالَ أَبُو قَتَادَةَ: صَلِّ عَلَيْهِ يَا رَسُولَ اللهِ، وَعَلَيَّ دَيْنُهُ، فَصَلَّى عَلَيْهِ. رَوَاهُ الْبُخَارِيُّ\n«Набий соллаллоҳу алайҳи васалламнинг ҳузурларида ўтирган эдик. Бир кишининг жанозаси келтирилди.\n«Бунга намоз ўқинг», дейишди. У зот:\n«Бирор нарса қолдирдими?» дедилар.\n«Зиммасида қарзи борми?» дедилар.\n«Ҳа, уч динор», дейишди.\n«Соҳибингизга намоз ўқинглар», дедилар.\nАбу Қатода: «Унга намоз ўқийверинг, эй Аллоҳнинг Расули! Унинг қарзини мен зиммамга оламан», деди.\nБас, у зот унга намоз ўқидилар». Бухорий ривоят қилган.\nМусулмонлар доимо кафилликка ижмоъ қилиб келганлар. Чунки бунга одамларнинг доимий равишда ҳожати тушиб туради.\nКафиллик кишиларнинг ҳаққини ишончли қилиш ва уларнинг орасидаги ўзаро ҳамкорликни ривожлантириш учун хизмат қилади. Қарз олиш, орияга нарса олиш каби ишларни осонлаштиради. Ҳақ эгасининг кўнгли тўқ бўлиши учун хизмат қилади.\nКафолат гоҳида жон билан бўлади. «Мен унинг жонига кафилман», дейиши билан кафиллик собит бўлади. Шунингдек, талоқни изофа қилиш тўғри бўлган нарсалар билан ҳам собит бўлади.\nЯъни «Мен унинг руҳига, бошига, юзига ва бўйнига кафилман»га ўхшаш сийғалар билан ҳам кафиллик собит бўлади. Бунда кафил ўзи кафилликка олган шахсни талаб қилинган вақтда тайин қилинган жойга олиб келиши лозим бўлади.\n«Мен унга зоминман», «У менинг зиммамда», «Уни менга қўйиб бер», «Мен унга кафилман» ва «Мен унинг қабилиман» кабилар билан ҳам бўлади.\nҲадд ва қасосда жон кафолатига мажбур қилинмайди.\nЧунки бунда айбдорнинг ўзи жазосини тортиши керак. Унинг ўрнига кафилини жазолаб бўлмайди.\nКафил кафолатга олинганни, агар кафолатга ишонган талаб қилса, дарҳол ёки белгиланган вақтда ҳозир қилиши лозим бўлади. Агар ҳозир қилмаса, ҳоким уни ҳибсга олади.\nКафил кафолатга олинганнинг вафоти, уни хусуматлашадиган жойга олиб келиб топшириш ёки ўша ерга олиб келиб, кафолатга ишонганнинг ўзига топшириш билан, агар қозининг олдида топшириш шарт қилинган бўлса ҳам, кафолатдан қутулади.\nАгар кафолатга ишонган вафот этса, унинг васийи ёки вориси кафилдан кафилликни талаб қилиши бор.\nЖонига кафил бўлиб туриб, «Эртага вафо қилмаса, мол менинг зиммамга», деса ҳам бўлади. Агар эртасига уни топширмаса, молни кафил тўлаб беради ва жоннинг кафолатидан қутулмайди. Агар айни ўша кафилликка олинган вафот этиб қолса ҳам, кафил молга зомин бўлади.\nЯъни бировнинг жонига кафил бўлиб туриб, «Эртага вафо қилмаса, мол менинг зиммамга», деса-ю, ўша кафилликка олинган вафот этиб қолса ҳам, кафил молга зомин бўлади.\nКафолат гоҳида молга бўлади. Қарзи тўғри бўлса, кифоя. Кафолати олинаётган мол ноаниқ бўлса ҳам зарари йўқ. Бундай пайтда «Сенинг ундаги нарсангга» ёки «Ушбу савдода сенга бўладиган нарсага кафилман» каби жумла ила кафолат саҳиҳ бўлади. Ёки кафилликни, «Фалончи ила қилган савдоингга ёхуд унинг зиммасида сенга собит бўлган ҳаққа ва сендан ғасб қилиб олинган нарсага мен кафилман...» каби муносиб шарт билан боғласа ҳам саҳиҳ бўлади. «Агар шамол турса» каби номуносиб шартга боғласа бўлмайди.\nАгар «Сенинг ундаги нарсангга кафилман», деган бўлса, ҳужжат ила собит бўлган нарсага зомин бўлади. Ҳужжат қоим бўлмаса, кафилнинг гапига мувофиқ бўлади. У қанчани эътироф қилса, шуни тўлайди.\n«Сенинг ундаги ҳақингга», деб кафил бўлса, модомики унга ҳужжат бор экан, зомин бўлади. Далил бўлмаса ҳам, кафилнинг гапи ўтади.\nАгар асл қарздор зиёдага иқрор бўлса, фақат ўзи учун тасдиқланади.\nЯъни асл қарздор унга кафил бўлган одам кафолатига олган маблағдан ортиқчани бўйнига олса, уни ўзи тўлайди. Кафилнинг жавобгарлиги бўлмайди.\nАгар қарз эгаси иккисидан биридан талаб қилса, бошқасидан ҳам талаб қилишга ҳаққи бор.\n«Иккиси» деганда асл қарздор ва унинг кафили кўзда тутилмоқда. Қарз эгаси асл қарздордан қарзни қайтаришни талаб қилганидан кейин у бермаса, кафилдан ҳам талаб қилишга ҳаққи бор. Чунки кафолат орқали бир зиммага иккинчи зимма қўшилган бўлади. Қарзни узиш ҳам асл қарздорнинг, ҳам унинг кафилининг зиммасида бўлиб қолади.\nКафолат асл қарздорнинг буйруғи билан ҳам, буйруғисиз ҳам саҳиҳдир. Агар буюрган бўлса, уни адо қилганидан сўнг ҳақни ундан қайтариб олади.\nЧунки кафил ўзича кафолатни бўйнига олса ҳам, асл қарздорга зарар етмайди.\nАгар кафилни лозим тутилса, у ҳам асл қарздорни лозим тутади.\nЯъни қарз эгаси кафилдан қарзни тўлашни талаб қилиб қолса, у ҳам асл қарздорни қисташи мумкин.\nАгар ҳибс қилинса, у ҳам ҳибс қилади.\nКафилни қарзни ундириш учун ҳибс қилинса, у ҳам асл қарздорни ҳибс қилишга ҳақли бўлади.\nҚарз эгаси асл қарздордан кечиб юборса ёки орқага сурса, бу нарсалар кафилга ҳам ўтади. Аксинча бўлмайди.\nЯъни қарз эгаси кафилни қарзни тўлашдан афв қилса ёки орқага сурса, асл қарздордан ҳам кечирган ёки орқага сурган бўлмайди.\nАгар кафил қарз эгаси билан минг ўрнига юз беришга сулҳ тузса, қутулади ва у(юз)ни асл қарздордан қайтариб олади. Агар бошқа жинсдаги нарсага тузса, мингни қайтариб олади. Агар «Кафолат тақозосига», деб сулҳ тузса, асл қарздор қутулмайди.\nЧунки кафолатнинг тақозоси кафилдан қисташ, холос.\nКафолатдан қутулишни худди бошқа қутулишлар каби шартга боғлаб бўлмайди.\nҲаддлар ва қасосда худди сотилган нарсадаги каби кафолат мумкин эмас. Сотилган нараснинг эвазида мумкин.\nШунингдек, гаровга қўйилган нарсанинг, вадийъанинг, ориянинг, ижарага қўйилган нарсанинг, музораба молининг ва ширкат каби омонатларнинг ва юк ортиш учун ижарага олинган уловга юк ортишнинг кафиллигини олиш ҳам мумкин эмас. Касодга учраган ўликнинг ҳам. ("Кифоя" китобидан). Валлоҳу аълам!\nЁнган уйда яшаш ҳукми\nАжрини қиёматда олиш\n10та нарсани олиб кетилиши\nЗод харфини тўғри талаффуз қилиш ва маросим\nСиз бунга нима дейсиз?\nХар хил саволлар


Мишел Обама эрига ишонч билдирди\nМишел Обама қурултойда нутқ сўзламоқда.\nАҚШ Демократик партиясининг сешанба куни иш бошлаган миллий қурултойида яна тўрт йилга Оқ уйда қолишга чоғланаëтган Барак Обама рафиқаси эҳтиросли нутқ сўзлади. Америкада республикачи ва демократлар ўртасидаги анъанавий сайловолди кураши кучайган бир кезда қилган бу нутқида Мишел Обама сиëсий тавофутларни четга қўйиб¸ америкаликларга оддий аëл¸ оддий она ва бошидан кўп қийинчиликларни кечирган одамнинг оддий рафиқаси бўлиб мурожаат қилди.\nАҚШ матбуоти чоп этиб келаëтган ижтимоий сўров натижаларига кўра¸ Мишел Обама Америка яқин тарихида ўтган президент хотинлари орасида энг машҳуридир.\nБарак Обама президент сифатида иш бошлаганидан бери унинг жамоатчилик орасидаги эътибори бирда тушиб¸ бирда кўтарилиб келаëтган бўлса¸ Мишел Обама обрўси тўрт йилдан бери ўзгаришсиз қолмоқда ва 70 фоизга яқин америкаликлар биринчи хонимни ëқтиришлари ва ҳурмат қилишларини билдириб келмоқда.\nМишел Обаманинг сешанба куни кечқурун демократлар миллий қурултойида қилган чиқиши¸ унинг бу эътиборини янада мустаҳкамлади.\nПрезидент Обама қизлари билан бирга Мишел Обаманинг қурултойдаги нутқини телевизордан кузатмоқда.\nНафақат демократ делегатлар¸ балки партиявий эътиқодидан қатъий назар бутун Америка халқига қилган мурожаатида Мишел Обама камбағал оиладан чиққан ўзи ва эрининг қийинчиликларга тўла ҳаëтини ҳикоя қилиб берди.\n- Барак тирикчилик учун курашаëтган оила нималигини билади. У ўзидан кўра болалари ва набираларининг яхшироқ яшашини исташ нималигини билади. Барак Америка орзуси нималигини ўзи бу орзуга эришгани учун ҳам билади. Ва у бугун бу мамлакатда яшаëтганларнинг ҳар бири учун¸ улар кимлиги¸ қаерданлиги¸ қандай кўринишдалиги ва кимни севишидан қатъий назар¸ айни имкон берилишини истайди¸ деди Мишел Обама ўз чиқишида.\n- Барак учун муваффақият қанча пул топишда эмас. Муваффақият бошқалар ҳаëтини қандай ўзгартиришдадир¸ дер экан Мишел Обама президентликни бошлаганидан бери оддий¸ хусусан ночор америкаликлар ҳаëтини яхши томонга ўзгартириш Барак Обаманинг кундалик мужодаласига айланганини таъкидлади.\nУ ўтирса ҳам турса ҳам¸ ҳатто биз уни озгина кўрадиган кечки емак устида ҳам ишсиз ëки уйсиз қолганлар¸ қарзини тўлай олмаëтган оилалар¸ хусусан талабалар¸ тиббий суғуртасиз болалар ҳақида ўйлайди¸ гапиради ва уларга ҳам Америка орзусидан татиб кўриш имкони беришни истайди¸ деган мазмунда гапирди Мишел Обама.\n- Мен эримни ҳар қачонгидан кўра кўпроқ¸ 23 йил аввал илк учрашувимиздагиданда қаттиқроқ севаман. Негалигини ҳам айтаман сизга. Барак ўзининг қаердан чиққанини¸ ўз ҳаëт йўлини қаерда ва қандай бошлаганини унутмайдиган одам. Барак бир нарса қиламан дедими¸ қанчалик қийин бўлмасин¸айниқса қийин бўлса¸ бу ишни қилишига ишонамиз. Мен ана шу ишончни севаман¸ деди кўзда ëш билан гапирган Мишел Обама.\nСўнгги ижтимоий сўров натижаларига кўра¸ ўтган ҳафта Республикачилар миллий қурултойида ўз партияси аъзолари томонидан АҚШ президентлигига расман номзод этиб кўрсатилган Мит Ромнининг сайловолди рейтинги Барак Обаманикига қарийб тенглашиб қолган.\nСайловолди кураши кескин тус олиб¸ ҳал қилувчи босқичга кирган бир пайтда Мишел Обама каби америкаликлар орасида эътиборли аëлнинг ўз эрига ишонч ва муҳаббатга тўла нутқи Барак Обама рейтинги кўтарилишига туртки бўлиши мумкин.\nАҚШ сайловчиларининг 51 фоизини хотин-қизлар ташкил қилиши инобатга олинса¸ Мишел Обаманинг ирқи¸ дини¸сиëсий қараши ва иқтисодий мақомидан қатъий назар¸ аëлларга аëллар тилида гапиргани¸ кузатувчиларга кўра¸ Барак Обамага овоз берувчилар нисбатини оширишга хизмат қилади.


«Динамо» мухлислари диққатига! / CHAMPIONAT.asia\n14 мар 16:45\nСевимли жамоамизни Самарқанддаги ўйинларда бўлгани каби, сафар учрашувларда ҳам ёлғизлатиб қўймайдиган «Динамо» мухлислари, юртимиздаги барча ишқибозлар сингари янги мавсумни соғиниб қолишган.\nШу боис бошланажак чемпионатимизни интизорлик билан кутаётган самарқандлик мухлислар, ўтган йиллардаги анъаналарини давом эттириб сафар ўйинларида ҳам «Динамо»нинг 12-ўйинчиси бўлишни мақсад қилиб, сафар ўйинига ҳозирлик кўришмоқда.\nХабарингиз бор, 1-тур доирасида «Динамо» 15 март куни Қаршида «Насаф» меҳмони бўлади. Ушбу ўйинга боришни режалаштирган жамоамиз мухлислари шанба куни соат 12:00да «Динамо» стадиони олдида тўпланиб, 13:00да белгиланган автобус билан Қаршига жўнаб кетишлари кўзланмоқда. Сизда ҳам бундай имконият бор. Ўйинда «Динамо»ни қўллаб-қувватлашни истаган мухлислар бизга ҳамроҳ бўлишлари мумкин.\nБатафсил маълумотлар учун,\n+99890 657 56 40,\n+99894 240 00 41,\n+99891 532 36 57\nтелефонлар рақамларига мурожаат этишингиз мумкин.\nСевимли жамоамиз «Динамо» билан бирга бўлайлик!\n«Динамо» мухлислар клуби.